Kehandalan IIoT Microland Peroleh Status Penyepadu Sistem Global PTC

BENGALURU, India; LONDON dan ATLANTA, 10 Jun 2020 /PRNewswire/ — Hari ini, Microland mengumumkan kemasukannya dalam senarai elit PTC Inc bagi Penyepadu Sistem dan Perunding Pengurusan Global, satu ekosistem yang terdiri daripada pakar transformasi digital dan pemimpin pemikiran inovasi perindustrian. Pengiktirafan ini merupakan satu pengesahan kepada tumpuan penuh azam Microland terhadap transformasi digital rentas-industri.

“Hubungan strategik Microland dengan PTC telah membolehkan kami untuk mempercepatkan perjalanan transformasi digital Industri 4.0 pelanggan kami. Dengan memanfaatkan platform ThingWorx® PTC, kami telah membina penyelesaian IoT Perindustrian yang pintar, terhubung dan bersepadu untuk beberapa pelanggan kami. Kepakaran integrasi IT-IOT kami, berserta suit pengautomatan perindustrian PTC, memberi kuasa kepada penyelesaian IoT Perindustrian kami untuk memacu kecekapan yang lebih tinggi, meningkatkan produktiviti, mempertingkatkan pengalaman dan mengurangkan risiko operasi,” kata Manjanath Nayak, Naib Presiden Kanan – Ketua Perniagaan IoT Perindustrian Global, Microland.

Perniagaan IIoT Microland telah mendayakan beberapa perusahaan untuk menempuh laluan pantas bagi merealisasikan transformasi proses perindustrian. Penawaran daripada Microland di bawah talian perkhidmatan IIoT termasuk: Pemecut 3-Langkah (Penyelesaian diterajui PoC), Kilang Pintar Bersepadu, Pemantauan Perindustrian, Perusahaan Terhubung dan Perkhidmatan Terurus.

Microland telah bekerjasama dengan PTC sejak tahun 2017. Sepanjang tiga tahun yang lalu, kolaborasi PTC-Microland telah menyaksikan momentum penting menerusi beberapa penyelesaian yang dibangunkan bersama-sama yang digunakan dalam pelbagai penglibatan pelanggan.

“Microland telah menunjukkan pemikiran yang inovatif dalam pembangunan penyelesaian sekitar platform kami dan telah terbukti dalam penglibatan pelanggan yang paling mencabar,” kata Rajkiran Chakkalongara, Pengarah Kanan & Ketua, Perniagaan IOT/AR, PTC, India.

Jurutera perindustrian dan perisian Microland, bekerja bersama-sama perunding penyelesaian, menyampaikan pemikiran dan inovasi sistem IIoT bercita-cita tinggi, menggunakan analitik dan kecerdasan buatan bagi memacu operasi yang boleh diramal dan membuka peluang baharu. Tumpuannya adalah untuk membolehkan perusahaan mengatasi cabaran perindustrian yang rumit melalui pemikiran sistem IIoT dan pemprototaipan yang pantas bagi mencapai aliran kemenangan pantas yang stabil dengan pelaburan minimum.

Ravi Asrani, Naib Presiden Kanan, Penyepadu Sistem & Perundingan Pengurusan Global, PTC menambah, “PTC menghargai keupayaan integrasi sistem Microland dalam sektor-sektor industri dan kebolehannya dalam menyampaikan hasil perniagaan bernilai tinggi. Kami dapat bersama-sama menunaikan janji transformasi yang dibawa oleh IIoT kepada dunia.”

Kejayaan perkongsian ini mencakupi pelbagai geografi dan vertikal industri — satu contohnya ialah kejayaan pelaksanaan pembuatan pintar untuk TRL Krosaki Refractories, salah satu pengeluar refraktori yang terbesar di India.

Kumar Heramba Narayan Naik, Ketua Pegawai Maklumat, TRL Krosaki, berkata, “Kami telah memulakan program memodenkan kemudahan pembuatan kami dengan memanfaatkan penyelesaian IoT Perindustrian dengan objektif utama untuk meningkatkan kualiti bata refraktori.

Microland memainkan peranan penting dalam kejayaan program pemodenan ini. Dengan pendekatan dipacu hasil, Microland membantu kami membangunkan kes perniagaan dan mendemonstrasikan kepakaran integrasi sistem yang kukuh dalam IT, OT dan Analitik. Mereka menerajui program untuk melaksanakan ThingWorx® PTC lantas menghasilkan keterlihatan operasi masa sebenar, aliran kerja digital dan penjejakan prestasi aset yang membawa kepada proses membuat keputusan yang lebih pantas, pengurangan kerosakan dan tenaga kerja yang cekap.”

Penyampaian digital oleh Microland dan “Digital Jadi Kenyataan” (“Making Digital Happen”) membolehkan teknologi melakukan lebih banyak perkara dan kurang memberikan gangguan. Kami menjadikannya lebih mudah untuk perusahaan menerima pakai infrastruktur Digital generasi seterusnya (nextGen). Kami menjayakan usaha ini dengan menggunakan kepakaran kami dalam Awan dan Pusat Data, Rangkaian, Tempat Kerja Digital, Keselamatan Siber dan IoT Perindustrian—bagi menjamin penerimaan kecemerlangan boleh diramal, andal dan stabil.

Dalam dunia yang terkesan oleh COVID, Microland merealisasikan digital untuk perusahaan dengan tumpuan khusus terhadap perkhidmatan yang lebih relevan kepada pelanggan dan prospek kami berbanding sebelum ini:

Diperbadankan pada tahun 1989 dan beribu pejabat di Bengaluru, India, Microland mempunyai lebih daripada 4,500 pakar digital di pejabat dan pusat penghantaran di Asia, Australia, Eropah, Timur Tengah dan Amerika Utara.

Baca lebih lanjut di sini: https://www.microland.com/

ThingWorx ialah tanda dagangan berdaftar PTC Inc. di Amerika Syarikat dan negara-negara lain.

Keywords: Computer Networks Computer Software Computer/Electronics Internet Technology Telecommunications Awards Contracts New products/services Data Analytics


Temui Eric Chou Pada Siri Jelajah Jualan Pertama OPPO Reno2 Di Sunway Pyramid Pada 26 Oktober Ini!!!

OPPO Reno2 baru sahaja dilancarkan dah semua pasti tidak sabar menantikan jelajah jualannya yang pertama pada 26 Oktober 2019 pada jam 3 petang di Sunway Pyramid Orange Concourse. Menariknya, pada jelajah tersebut, selebriti terkenal Eric Chou akan turut hadir.

Para pelanggan OPPO Reno2 berpeluang untuk bertemu dengan Eric Chou secara dekat dan mendapatkan tandatangan beliau.

Ketika jelajah tersebut berlangsung, kepada pembelian OPPO Reno2 pada hari tersebut, akan turut menerima ENCO Q1 sound-canceling earphones (RM599), VOOC Powerbank (RM269) dan beg eksklusif OPPO (RM199) sementara stok masih ada. Bagi pelanggan yang hadir awal akan turut menerima bubble tea daripada KOI.

Jadi tunggu apa lagi, ramai-ramai datang dan memeriahkan jelajah tersebut!

Bagi mendapatkan maklumat lanjut, boleh layari laman sesawang OPPO, Facebook dan OPPO Official Online Store.

Beli Peranti Siri OPPO Reno2 Di Sini:


LINE Memperkenalkan “egg”, Aplikasi Selfie Transformasi Segera

LINE Corporation mengumumkan pelancaran “egg”, sebuah aplikasi selfie percuma untuk peranti iOS dan Android yang membolehkan pengguna menghias gambar serta video mereka.

Aplikasi ini memberi kebebasan kepada pengguna untuk menghasilkan karya kreatif dengan menyediakan fungsi seperti Mask 3D yang berupaya mengubah wajah seseorang itu menjadi karakter yang luar biasa seakan-akan solekan prostetik, dan penapis beranimasi yang diaktifkan oleh subjek dengan mengenyit mata atau melakukan aksi lain yang mana ia dapat dikesan dengan tepat oleh aplikasi ini.

Terdapat lebih 50 mask yang disediakan untuk anda, termasuklah karakter terbaru LINE iaitu Choco. Selain itu anda juga boleh mencipta mask anda sendiri dengan menggunakan imej di dalam galeri gambar anda. Egg juga menyediakan fungsi asas selfie dan menyokong muat naik gambar anda ke laman-laman sosial seperti Facebook, Instagram dan lain-lain.


Pengguna Huawei Antara Yang Pertama Bermain Giblins™ Fantasy Builder Hari ini di AppGallery

Pelancaran Pada Hari yang Sama untuk permainan pembina istana  fantasi Behaviour™ Interactive yang baharu di semua pasaran mudah alih menghasilkan lonjakan kredibiliti bagi AppGallery

SHENZHEN, China, 14 Disember 2020 /PRNewswire/ — Pengguna Huawei boleh membina istana fantasi mereka sendiri di Giblins™ Fantasy Builder – permainan strategi mudah alih baharu tentang pengurusan sumber dan pembinaan istana – bermula pada hari ini, yang tersedia di AppGallery. Atas usaha perkongsian berterusan antara Huawei dan pembangun permainan Behaviour™ Interactive, AppGallery merupakan salah satu pasaran aplikasi Android yang pertama untuk mengeluarkan permainan itu.

“Kami sangat teruja kerana dapat bekerjasama dengan Huawei sekali lagi untuk membawa dunia Giblin yang menyeronokkan ke AppGallery kepada pemain mudah alih di semua platform secara serentak” kata Wayne Meazza, Naib Presiden Eksekutif Behaviour™ Interactive. “Kami yakin imejan fantasi, nada lucu dan rujukan budaya pop yang menyeronokkan dalam permainan itu akan memikat hati pelbagai golongan pemain, membawa keseronokan dan keterujaan terus ke dalam tapak tangan mereka.”

Di Giblins™ Fantasy Builder, pemain dapat membina dan menguruskan istana fantasi mereka yang hebat sambil mengumpulkan kekayaan dengan bantuan Giblin, makhluk seperti goblin yang kuat bekerja dan nakal. Untuk mencapai matlamat itu, pemain menugaskan Giblin mereka mengumpul sumber bawah tanah dan menukang alat hebat untuk Pengembara berani yang melawat istana cantik yang dibina sendiri oleh pemain. Giblin melakukan kesemuanya, dari melombong mineral berharga, hingga membru teh kombucha dan juga menukang senjata.

Giblins™ Fantasy Builder merupakan kali kedua Huawei bekerjasama dengan Behaviour Interactive untuk membawa hasil kerja yang berharga kepada pemain secara serentak melalui AppGallery dan platform mudah alih lain. Untuk menjadikan perkongsian ini lebih menarik, pembangun di Huawei dan Behaviour Interactive bekerjasama rapat untuk mengintegrasikan keupayaan Huawei seperti Kit Akaun dan Pembelian Dalam Aplikasi ke aplikasi permainan baharu ini untuk memberikan pengalaman yang lancar. Kit Akaun HUAWEI membolehkan pengguna mendaftar masuk dengan pantas ke aplikasi permainan untuk memulakan permainan dalam masa yang sangat singkat, manakala Pembelian Dalam Aplikasi (IAP) HUAWEI membolehkan pengguna membeli kandungan dan ciri tambahan dalam aplikasi Giblins™ Fantasy Builder.

AppGallery yang terdapat di lebih daripada 170 buah negara dan wilayah, menawarkan pelbagai aplikasi global dan tempatan yang merangkumi 18 kategori, termasuk navigasi & pengangkutan, berita, media sosial dan pelbagai lagi. AppGallery komited untuk menyediakan pengalaman muat turun aplikasi yang berkualiti tinggi kepada 500 juta pengguna aktif platform itu.

Sila lawati AppGallery sekarang untuk memuat turun Giblins Fantasy Builder.

AppGallery ialah sebuah ekosistem pintar dan inovatif yang membolehkan pembangun mencipta pengalaman unik untuk pengguna.  Keupayaan pada peranti unik yang kami hasilkan membolehkan aplikasi diintegrasikan pada seluruh peranti yang berbeza, yang memberikan lebih banyak kemudahan serta pengalaman yang lebih lancar – ini merupakan sebahagian daripada strategi 1+8+N kami yang lebih luas di Huawei. Dengan AppGallery, visi kami adalah untuk menjadikannya platform pengedaran aplikasi yang terbuka dan inovatif yang boleh diakses oleh pengguna dan pada masa yang sama, ia melindungi privasi dan keselamatan pengguna dengan ketat sambil memberikan pengalaman yang unik dan pintar kepada mereka. Sebagai salah satu daripada tiga pasaran aplikasi teratas di seluruh dunia, AppGallery menawarkan pelbagai aplikasi global dan tempatan yang merangkumi 18 kategori, termasuk navigasi & pengangkutan, berita, media sosial dan pelbagai lagi. AppGallery tersedia di lebih daripada 170 buah negara dan wilayah dengan 500 juta pengguna aktif bulanan di seluruh dunia. Dalam separuh tahun pertama 2020, jumlah muat turun daripada AppGallery telah mencecah 261 bilion kali.

Behaviour™ Interaktif, ialah pemaju dan penerbit permainan bebas terbesar di Kanada, yang ditubuhkan pada tahun 1992. Syarikat ini mempunyai hampir 700 pekerja di studionya di Montreal. Dengan Dead by Daylight™ hak milik intelektual asal yang memenangi anugerah, Permainan RPG strategy Game of Thrones Beyond the Wall™ dan Giblins™ Fantasy Builder, Behavior terus berkembang sebagai pembangun global yang terkemuka. Di kalangan rakan kongsinya, Behaviour merupakan antara jenama yang paling terkenal di dunia, antaranya Activision, Microsoft, Nintendo, Sony, Ubisoft dan banyak lagi.

Untuk maklumat lanjut, sila layari: bhvr.com

Keywords: Electronics Gaming Computer Software Computer/Electronics Entertainment Mobile Entertainment Telecommunications New products/services


LTI Bekerjasama dengan Injazat yang beribu pejabat di Abu Dhabi untuk Mempercepat Transformasi Digital di Timur Tengah

Kerjasama ini adalah untuk memberikan penyampaian perkhidmatan yang tiada tandingan kepada pelanggan, sejajar dengan visi UAE untuk ekonomi digital dan pelbagai

MUMBAI, India, 8 Disember 2020 /PRNewswire/ — Larsen & Toubro Infotech (BSE code: 540005) (NSE: LTI), sebuah syarikat perundingan teknologi dan penyelesaian digital global telah mengadakan kerjasama strategik dengan Injazat, iaitu peneraju transformasi digital yang berpangkalan di UAE, untuk melaksanakan model penyampaian perkhidmatan lokasi terbaik yang baharu yang akan memberi definisi baharu kepada era terkini dalam kepemimpinan digital serantau.

Kerjasama ini akan menyaksikan Injazat memberi penekanan kepada ekosistem inovasi digital dan pendekatan berpusatkan pelanggan. Model penyampaian perkhidmatan baharu yang dilaksanakan melalui kerjasama dengan LTI, akan memberikan pelanggan Injazat pendekatan penyampaian hibrid merangkumi darat, lokasi terbaik dan awan serta terus memajukan ekosistem penyampaian digital Injazat secara meluas. Kerjasama ini dibina berdasarkan hubungan yang lama terjalin di antara kedua-dua syarikat ini dan dikukuhkan lagi dengan kedudukan Injazat sebagai penyedia perkhidmatan multi-awan yang utama di rantau ini melalui penawaran InCloudnya.

Sanjay Jalona, Ketua Pegawai Operasi & Pengarah Urusan, LTI, berkata: “Kerjasama kami dengan Injazat akan meningkatkan prestasi dan daya saing perusahaan yang mencari transformasi digital yang berasaskan awan. Kami berharap dapat membawa kepakaran industri dan teknologi berserta kemampuan penyampaian global kepada syarikat-syarikat di rantau ini.”

Sudhir Chaturvedi, Presiden dan Ahli Lembaga Eksekutif, LTI, berkata:

“Kami teruja dapat bekerjasama dengan Injazat, iaitu peneraju serantau dalam transformasi perniagaan dan mengembangkan kerjasama kami untuk memberi program transformasi digital kepada pelanggan kami dan menyokong mereka ke arah penggunaan Cloud. Kepakaran LTI dalam Cloud dan set perkakas Cloud generasi akan datang seperti LTI Mosaic dan LTI Canvas akan melengkapkan InCloud iaitu industri Injazat yang terkenal yang menawarkan pengalaman pelanggan unggul dengan pantas.”

Mengulas berita tersebut, Khaled Al Melhi, Ketua Pegawai Eksekutif Injazat, berkata: “Pengumuman ini adalah sebahagian daripada era baharu organisasi kami. Digital kini menjadi lalai dan visi kami menyokong hasrat UAE untuk memajukan masa depan dengan pendigitalan ke seluruh sektor awam dan swasta. Memperkukuhkan hubungan kami yang sedia ada dengan LTI merupakan bahagian penting dalam rancangan kami untuk menyediakan perkhidmatan transformasi digital yang diperlukan oleh pelanggan kami.”

Penawaran perkhidmatan teras yang direka semula adalah dibina berdasarkan kejayaan projek-projek seperti Malaffi, kerjasama dengan Jabatan Kesihatan Abu Dhabi untuk menghubungkan lebih daripada 2,000 penyedia penjagaan kesihatan; dan Hassantuk, usaha sama dengan Kementerian Dalam Negeri UAE untuk memasang dan mengendalikan Alm Transmission Equipment (ATE) pintar yang canggih di bangunan-bangunan seluruh UAE.

LTI (NSE: LTI) ialah sebuah Syarikat perunding teknologi dan penyelesaian digital global yang membantu lebih 400 pelanggan berjaya dalam dunia yang menumpu. Dengan operasi di 32 buah negara, kami berusaha keras untuk pelanggan kami dan mempercepatkan transformasi digital mereka dengan platform Mosaic LTI yang mendayakan perjalanan mudah alih, sosial, analitik, Internet Benda dan awan mereka. Ditubuhkan pada 1997 sebagai syarikat subsidiari Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perniagaan yang paling kompleks dalam semua industri. Setiap hari, pasukan kami yang terdiri daripada lebih 32,000 warga LTI membolehkan pelanggan kami meningkatkan keberkesanan operasi perniagaan dan teknologi mereka dan memberikan nilai kepada pelanggan, pekerja dan para pemegang saham mereka. Ikuti kami di @LTI_Global.

Untuk maklumat lanjut, sila layari https://www.lntinfotech.com.

Ditubuhkan pada tahun 2005, Injazat ialah peneraju pasaran di rantau ini yang diakui industri untuk Transformasi Digital, Awan dan Keselamatan Siber. Berpusat di Abu Dhabi, iaitu Ibu kota Emiriah Arab Bersatu, Injazat menggunakan kepakaran tempatan dan kehadirannya yang digabungkan dengan beberapa rangkaian perkongsian teknologi global untuk mengembangkan perkhidmatan terkemuka di pasaran. Hasrat Injazat adalah untuk memperkasakan organisasi bagi mencapai visi mereka dengan menyediakan penyelesaian teknologi dan kepakaran yang diperlukan untuk meningkatkan produktiviti sementara mereka fokus pada perniagaan teras mereka.

Untuk maklumat lanjut, sila layari https://www.injazat.com.

Keywords: Computer Networks Computer Software Computer/Electronics High Tech Security Outsourcing Businesses Contracts Data Analytics


[Tertiris] Motorola Bakal Perkenalkan Model Terbaru Dari Siri ‘G’ – Moto G6, G6 Plus & G6 Play

Bulan lepas tersebar berita mengenai kemunculan beberapa model baru Motorola dari siri G, dan hari ini ianya telah disahkan oleh HTML5test. Bakal hadir dengan tiga model baru, G6 dan G6 Plus menawarkan paparan skrin hampir penuh 18:9 dengan resolusi 2160×1080 piksel, manakala G6 Play pula beresolusi 1440×720 piksel.

Jika dilihat daripada data yang disediakan oleh HTML5test, Moto G6 Play hadir dengan tiga kod nama berbeza. Kod nama XT1922 akan dikuasakan oleh Snapdragon 430, manakala kod nama XT1924 dan XT1944 pula menyokong Snapdragon 425.

Selain itu, Moto G6 akan dilengkapi dengan Snapdragon 420 serta Moto G Plus dikuasakan oleh Snapdragon 630. Ketiga-tiga model ini akan dioperasikan bersama Android 8.0 Oreo. Menurut sumber, peranti ini akan diperkenalkan pada pameran MWC 2018 yang bakal berlangsung di Barcelona.


OPPO A83 Akan Mula Dijual Di Malaysia Mulai 23 Januari 2018

Sekiranya anda mengikuti artikel yang pernah dikongsikan oleh eRing sebelum ini, OPPO telahpun melancarkan model terbarunya dari kelas permulaan yang memfokuskan kehebatan swafoto terbaik dengan kemunculan OPPO A83. Dengan harga jualan CNY1,399 (sekitar RM872), model ini hanya diperkenalkan secara rasmi untuk pasaran di China bermula 29 Disember 2017 yang lalu.

Nampaknya ‘kaki swafoto’ di negara ini akan turut berpeluang memiliki model OPPO A83 selepas OPPO Malaysia telah mengesahkan bahawa model ini akan mula dibawa masuk secara rasmi bermula 23 Januari 2018 nanti. Namun begitu, harga jualan OPPO A83 untuk pasaran tempatan masih lagi dirahsiakan buat masa ini.


Info Tertiris: Sony Xperia XA3 dan L3 Dijangka Umum Tahun Hadapan

Sony bakal mengeluarkan 2 model baharu iaitu Sony Xperia XA3 dan Sony Xperia L3 setelah kali terakhir mengeluarkan model telefon pintar ini iaitu pada awal tahun ini. Model-model tersebut adalah Xperia L2, Xperia XA2 dan Xperia XA2 Ultra.

Bedasarkan info yang tertiris, Sony Xperia XA3 bakal mengunakan skrin FullView bersaiz 5.9 inci yang mempunyai resolusi 1080 x 2160 piksel.

Apa yang menarik, telefon ini mempunyai dua kamera di bahagian belakang dan pengimbas cap jari di letakkan di bahagian sisi telefon.

Dalam pada itu, telefon ini dijangka bakal menggunakan cip pemproses Snapdragon 660, Ram sehingga 6GB dan 64GB memori.

Bagi telefon pintar Xperia L3 pula, ia akan bersaiz lebih kecil iaitu dengan skrin bersaiz 5.7 inci dengan resolusi HD+ dan nisbah skrin 18:9. Telefon ini bakal hadir dengan dua kamera di bahagian belakang dan pengimbas jari di sisi telefon ini.

Dijangkakan, Sony Xperia XA3 dan Xperia L3 akan mengumumkan model-model ini ketika CES 2019 pada tahun hadapan.


Kemas Kini iOS 11.3 Kini Sedia Dimuat Turun

Hari ini Apple mengeluarkan kemas kini terbaru iOS 11.3 menggantikan iOS 11.2.5 untuk pengguna iPhone di Malaysia. Kemas kini terbaru ini melihatkan sokongan bateri yang lebih baik. Di samping itu, ia juga membaiki beberapa isu serta penambahbaikan pada versi iOS sebelum ini.

Kemas kini iOS 11.3 memperkenalkan beberapa ciri baru seperti Health Records, ARKit 1.5, rekaan animoji terbaru, Battery Health dan banyak lagi. Kali ini Apple hadir dengan empat animoji baru iaitu Naga, Beruang, Tengkorak dan juga Singa.

Manakala ciri Health Records pula diperkenalkan untuk memberi kesenangan kepada penguna mengakses rekod-rekod kesihatan bagi tujuan di masa hadapan.

Kemas kini ini memerlukan ruang storan melebihi 708.9MB. Jadi anda disarankan supaya melakukan proses muat turun dengan sambungan Internet yang stabil atau terus lakukan di iTunes.

Di antara model yang menerima kemas kini iOS 11.3 adalah iPhone 5s dan ke atas, semua model iPad Air dan iPad Pro, iPad Generasi ke-5, iPad mini 2 dan juga iPod touch Generasi ke-6.


Huawei P smart Merupakan Model Huawei Enjoy 7S Untuk Pasaran Global

Seperti yang kita semua sedia maklum, Huawei Enjoy 7S telah dilancarkan secara rasmi di China dan sesi pra-tempah model tersebut sudahpun bermula pada 22 Disember yang lalu. Sama seperti Huawei Nova 2i, model ini juga turut menampilkan skrin dengan nisbah paparan 18:9 berukuran 5.65 inci. Huawei Enjoy 7S dengan sokongan pemproses HiSilicon Kirin 659 ini juga turut diperkenalkan dalam dua varian berbeza iaitu 32GB + RAM 3GB dan juga 64GB + RAM 4GB.

Baru-baru ini ada sumber yang boleh dipercayai telah mendedahkan bahawa Huawei Enjoy 7S akan turut dijual untuk pasaran global dengan menggunakan nama Huawei P smart. Sungguhpun begitu tiada sebarang maklumat lanjut mengenai ketersediaan dan juga harga untuk model ini.


Xiaomi Mi Box, Pusat Hiburan Terbaru

Ramai yang tertunggu-tunggu akan pengumuman set-top box terbaru dari Xiaomi pada acara Google I/O 2016 setelah Hugo Barra mengeluarkan update pada akaun Twitter beliau, namun kehadiran beliau pada acara tersebut hanyalah sebagai tetamu, tiada pengumuman tentang peranti tersebut pada acara tahunan Google itu.

Sebaliknya Xiaomi mengumumkan peranti tersebut melalui salurannya sendiri dan ia mendapat sambutan yang hangat dari ramai pihak. Set-top box yang dikenali sebagai Mi Box bakal dijual pada pasaran global dan ini sememangnya satu berita yang sangat baik kerana sebelum ini hanya pengguna di China sahaja yang boleh mendapatkan set-top box Xiaomi.

Mi Box menggunakan sistem operasi Android TV dan menyokong resolusi 4K, selain itu juga hadir bersama peranti sampingan seperti alat kawalan suara bluetooth dan juga alat kawalan permainan.

Mi Box boleh dijadikan pusat hiburan terbaru anda di rumah kerana bukan sahaja anda boleh menonton rancangan kegemaran, malah anda boleh mengakses kandungan Internet, bermain permainan video dan bermacam-macam lagi servis lain.

Antara servis yang anda boleh akses adalah Netflix, YouTube, TED dan pelbagai lagi. Xiaomi juga mempunyai rekod yang sangat cemerlang dalam menghasilkan perkakasan rumah, sebelum ini mereka mengeluarkan pelbagai jenis peranti keselamatan rumah dan juga sistem pencahayaan pintar.


Microsoft Edge Cetus Fenomena Apabila Rangkul Tangga Kedua Pelayar Paling Popular Di Dunia!!!

Microsoft Edge yang baru sahaja diperkenalkan kini mencetuskan fenomena apabila telah menjadi pelayar kedua paling popular di seluruh dunia!

Ia telah didedahkan dari  semakan dari laman NetMarket Share. Menurut data yang diterima, pengguna Microsoft Edge meningkat dalam tempoh 3 bulan yang mana sekaligus mengatasi Firefox.

Google Chrome masih berada di tangga teratas yang jauh meninggalkan pesaingnya.


Pembukaan Rasmi Kedai Konsep vivo – Nikmati Hadiah Lumayan 22 – 23 Mac 2019 Di Menara PGRM & Aeon Nilai

Berita baik untuk peminat vivo! Promosi khas sempena meraikan pembukaan rasmi kedai konsep vivo pada 22 Mac, 8 malam di Menara PGRM, dan 23 Mac, 10 pagi di Aeon Nilai. Datang beramai-ramai untuk membeli peranti baharu V15 (RM1,399) atau V15 Pro (RM1,799) bagi melayakkan diri mendapatkan hadiah percuma yang menarik.

Anda boleh menikmati diskaun sehingga 50% untuk semua aksesori di dua kedai konsep vivo ini, tambahan lagi juga boleh menikmati kadar faedah 0% untuk pelan ansuran apabila anda membeli peranti dengan bank terpilih.

Servis spa untuk peranti pintar juga ditawarkan kepada pelanggan yang berkunjung, kakitangan akan membantu anda membersihkan peranti pintar anda.

Cabutan hadiah bertuah iaitu seunit pembersih hampagas robot dan hadiah menarik juga ditawarkan bagi setiap pembelian peranti vivo di kedai konsep vivo berkenaan.

So, jangan tunggu lagi! Ajak kawan-kawan yang nak beli henfon baru la…


PayPal Menarik Balik Fungsi Purchase Protection Untuk Crowdfunding

Ini adalah berita penting sekiranya anda menggunakan PayPal untuk menyokong projek crowdfunding seperti Kickstarter. PayPal telah mengumumkan bahawa pelaburan anda tidak lagi akan dilindungi oleh fungsi Purchase Protection yang sebelum ini membolehkan anda mengambil tindakan terhadap pemilik kempen atau projek.

Melabur pada projek crowdfunding adalah satu langkah berisiko, ini kerana anda harus benar-benar yakin bahawa pemilik kempen atau projek menggunakan wang yang dilaburkan pada saluran yang betul. Terdapat banyak kes salah guna wang dana yang menyebabkan projek terbengkalai.

Menurut Kickstarter, 9% daripada projek yang mencapai dana sasaran telah gagal dalam misi mereka pada tahun lalu dan hanya 65% pelabur dari projek yang gagal itu mendapat pakej yang dijanjikan.


Senarai Cukai SST Bagi Produk Gajet

Esok hari (1 September 2018) seluruh rakyat Malaysia akan menyambut ketibaan cukai SST, ramai mungkin lebih peka pada barangan harian yang akan dikenakan cukai SST, tetapi bagaimana pula dengan produk teknologi seperti peranti pintar?

Menerusi jadual dari laman rasmi SST, senarai barangan yang dikenakan cukai SST adalah seperti berikut:

Anda masih boleh semak barangan lain melalui jadual ini.


OPPO R9s Black Edition Mula Dijual Esok – RM1,828

Bermula esok 10hb Mei 2017, pengguna boleh mendapatkan telefon pintar terbaru dari OPPO dengan warna yang lebih elegan. OPPO R9s Black Edition ini didatangkan dengan warna hitam yang mana menjadi warna paling popular buat masa ini.

Anda boleh mendapatkannya di kesemua 700 penjual yang sah di seluruh Malaysia. Tambahan lagi, anda juga boleh mengunjungi laman sesawang atas talian seperti Celcom, Digi, Maxis, Lazada, Shopee dan 11Street, serta kedai elektrik Sen Heng untuk proses pembelian.

Untuk peringatan anda, hari ini ialah hari TERAKHIR jualan pra-tempah OPPO R9s Black Edition ini di laman jualan atas talian dengan hadiah istimewa merupakan jam pintar Now 2 Smart Band.

Hadir dengan kamera 16 Megapiksel di depan dan belakang dengan F/1.7 aperture bersama dua PDAF disediakan. OPPO R9s Black Edition dipadatkan dengan bateri berkapasiti 3010mAh menyokong teknologi pengecasan pantas VOOC Flash Charge.


Langkah Mudah Pantau Anak Anda Dengan Aplikasi ReplyASAP

Pada zaman yang penuh dengan kecanggihan teknologi pastinya membuatkan anak-anak leka dengan gajet. Kadang-kala panggilan yang dibuat oleh ibu bapa tidak dijawab akibat sedang leka bermain permainan mudah alih.

Justeru seorang bapa yang prihatin dari Amerika Syarikat, Nick Herbert berusia 45 tahun sedar akan masalah ini dan telah membina satu aplikasi iaitu ReplyASAP. Aplikasi yang mengambil masa selama 8 bulan untuk dibangunkan dan ini pastinya memudahkan proses pemantaun ibu bapa.

Dengan memuat turun aplikasi ini, ibu bapa dapat memantau tindak-tanduk anak-anak mereka. Jika panggilan telefon tidak dijawab oleh mereka, maka telefon mereka akan tertutup dengan sendirinya. Satu cara sahaja untuk telefon tersebut kembali seperti sediakala adalah dengan menghubungi kembali ibu bapa mereka.

Jadi bagaimana cara untuk melakukan tetapan bagi aplikasi ini. Caranya mudah sahaja. Ikuti langkah-langkah ini:

Sejak aplikasi ini mula dilancarkan, ia sudah dimuat turun sebanyak 75 ribu. Jadi apa tunggu lagi, ini pastinya berita baik buat anda dan mimpi ngeri buat anak-anak. Selepas ini sudah tiada alasan untuk mereka tidak membalas pesanan daripada anda.


Reviu Eksklusif: Xiaomi Mi Max 2, Phablet Multimedia Mampu Milik Terbaik!

Menonton video YouTube dan bermain permainan mudah alih merupakan antara aktiviti yang paling popular di kalangan pemilik smartphone pada masa ini. Namun begitu, ketahanan bateri yang lemah menjadi ‘musuh’ utama kerana kedua-dua aktiviti tersebut melibatkan penggunaan bateri yang agak tinggi.

Sebelum ini Xiaomi ada memperkenalkan smartphone khusus untuk pengguna yang mementingkan aspek multimedia dengan ketahanan bateri yang baik melalui model Mi Max, kini generasi kedua turut diperkenalkan iaitu Mi Max 2.

Baca Juga: Reviu Eksklusif: Xiaomi Mi Max

Apa yang pasti, Xiaomi Mi Max 2 telah mempertaruhkan spesifikasi yang jauh lebih baik jika dibandingkan dengan generasi sebelumnya, dan ia sememangnya layak dinobatkan sebagai ‘phablet’ multimedia mampu milik terbaik boleh anda miliki di pasaran…

Apabila disebut sahaja tentang generasi baru, pastinya ramai di antara pembaca di luar sana yang tertanya-tanya apakah pembaharuan serta penambahbaikan berbanding generasi sebelumnya. Jadi bagi membantu anda di luar sana mengetahui apakah perbezaan antara Mi Max 2 dengan Mi Max edisi 2016, baca seterusnya…

Ulasan: Berdasarkan kepada jadual, tidak dinafikan lagi bahawa Xiaomi Mi Max 2 menawarkan sokongan spesifikasi yang telah dipertingkatkan secara keseluruhannya berbanding Xiaomi Mi Max generasi pertama. Ini jelas dapat dilihat melalui penyediaan memori dalaman serta RAM yang lebih besar, dan juga sokongan Android 7.1.1 Nougat dengan versi MIUI 8.5 yang lebih terkini. Namun begitu, mungkin ada di antara pengguna di luar sana yang akan mempertikaikan penggunaan cipset Qualcomm Snapdragon 625 pada Mi Max 2 kerana ia menyaksikan keputusan benchmark sintetik yang lebih rendah berbanding Qualcomm Snapdragon 650.

Tetapi pada pendapat kami, kelancaran pengoperasian cipset Mi Max 2 sebenarnya tidaklah begitu jauh berbeza jika dibandingkan dengan generasi pertamanya berdasarkan penggunaannya dalam dunia sebenar. Malah sokongan 14 nm pada Qualcomm Snapdragon 625 turut menjanjikan penggunaan tenaga yang lebih efisien, sekaligus memastikan peranti tidak berhadapan dengan isu overheating dan mampu mengekalkan prestasi yang lebih stabil. Selain itu, walaupun Mi Max 2 menyokong kamera utama dengan resolusi lensa yang lebih rendah, sebenarnya ia tampil dengan sensor lensa yang lebih baik dan berkualiti berbanding sebelum ini.

Jika dilihat seimbas lalu, sememangnya tiada banyak perbezaan rekaan yang dapat dilihat antara model terbaru Mi Max 2 dengan generasi sebelumnya. Tetapi tanpa anda sedari, Xiaomi sebenarnya telah memperbaiki rekaan Mi Max 2 agar tampil lebih kukuh dan premium dengan sokongan kerangka unibodi yang diperbuat daripada aluminium sepenuhnya. Berikut adalah perbezaan rekaan fizikal antara Mi Max 2 dengan Mi Max:

Berbeza dengan kerangka Mi Max generasi pertama yang menggabungkan antara kerangka aluminium dan plastik pada bahagian atas serta bawah kerangkanya, Mi Max 2 kini memiliki jalur antena yang tersembunyi pada kerangka unibodi aluminium.

Walaupun memiliki saiz kerangka yang sedikit lebih besar berbanding model sebelum ini, Mi Max 2 sebaliknya menampilkan rekaan lubang earpiece yang lebih kecil.

Kami sememangnya tidak begitu menggemari paparan skrin Mi Max 2 kerana ia hadir dengan bingkai hitam yang agak besar pada skrin, tetapi jelas dapat dilihat bahawa saiz bingkai hitam itu telah dikecilkan pada Mi Max 2.

Sungguhpun Mi Max 2 memiliki kerangka 0.1mm lebih tebal berbanding Mi Max, sekurang-kurangnya kini ia tampil dengan permukaan lensa kamera utama yang rata.

Dengan saiz kerangka yang boleh dikatakan sama seperti generasi sebelum ini, Xiaomi Mi Max 2 sebaliknya dilengkapi dengan bateri berkapasiti 5300mAh atau 450mAh lebih besar berbanding Mi Max yang menyokong bateri berkapasiti 4850mAh.

Apa yang lebih menariknya, Mi Max 2 juga turut menyokong teknologi pengecasan pantas dari Quick Charge 3.0 dengan output maksimum mencecah sehingga 12V1.5A (18 W). Ini sekaligus menjanjikan masa mengecas yang jauh lebih cepat berbanding Mi Max yang hanya menyokong output maksimum setakat 5V2A (10 W).

Oleh itu, kami akan membandingkan kepantasan mengecas bateri antara dua generasi siri Mi Max ini dan dalam masa yang sama akan turut membandingkannya dengan dua lagi peranti dengan sokongan kapasiti bateri besar iaitu Lenovo Phab 2 Pro dan juga Huawei Mate 9.

Ulasan: Berdasarkan kepada keputusan masa mengecas penuh yang telah dijalankan, jelas dapat dilihat bahawa Xiaomi Mi Max 2 menyokong masa mengecas yang sangat pantas dan jauh lebih cepat berbanding generasi sebelumnya.

Apa yang pasti, sokongan output mengecas maksimum mencecah sehingga 12V1.5A menjanjikan masa mengecas yang lebih baik jika dibandingkan dengan Huawei Mate 9 yang menyokong bateri 1300mAh lebih rendah dengan output maksimum 4.5V5A. Manakala dari segi ketahanan bateri pula, tidak dinafikan lagi bahawa Xiaomi Mi Max 2 merupakan antara peranti yang menawarkan masa penggunaan yang paling lama dan jauh meninggalkan pesaingnya yang lain.

Paparan skrin dan juga sokongan kapasiti bateri yang sangat besar sememangnya sangat sesuai untuk anda yang mementingkan aspek multimedia. Tetapi kemunculan Xiaomi Mi Max generasi pertama sebelum ini sedikit mengecewakan kerana ia hanya dilengkapi dengan satu speaker sahaja.

Bagi mengubati kekecewaan itu, Xiaomi telah memperkenalkan generasi kedua iaitu Mi Max 2 yang kini memliki dua buah speaker berkualiti stereo.

Tidak dinafikan bahawa Xiaomi Mi Max generasi pertama menyokong lensa dengan resolusi yang lebih tinggi, tetapi itu tidak bermakna ia menjanjikan hasil gambar yang lebih baik berbanding Mi Max 2 yang hanya menyokong lensa beresolusi 12 Megapiksel.

Untuk pengetahuan anda, Mi Max 2 menyokong sensor kamera yang lebih baik iaitu Sony Exmor RS IMX386 dengan saiz piksel berukuran 1.25 μm berbanding Mi Max yang dilengkapi sensor OmniVision OV16880 dengan saiz piksel yang lebih rendah iaitu 1.0 μm. Apa yang pasti, sokongan sensor pada Mi Max 2 menjanjikan hasil gambar yang jauh lebih berkualiti berbanding generasi sebelumnya.

Berbeza dengan generasi sebelum ini yang ditawarkan dalam tiga warna iaitu Gray, Silver dan Gold, Mi Max 2 pula hanya didatangkan dalam dua warna pilihan sahaja iaitu Gold dan Black.

Jika sebelum ini kesemua panel depan Mi Max generasi pertama hadir dalam warna putih sahaja, kini Mi Max 2 terasa jauh lebih menarik kerana kerangka Gold menyokong panel depan berwarna putih dan kerangka Black pula menyokong panel depan berwarna hitam.


Samsung Umum Pelan Tindakan Untuk Membina Cip 4nm

Samsung adalah salah satu pemain terbesar dalam bidang semikonduktor telah mengumumkan pelan tindakan untuk menghasilkan cip semikonduktor sekecil 4nm untuk peranti pintar kelak. Selain, syarikat itu sedang berusaha untuk membekalkan kepada sekumpulan industri serta cip jenis baru 18nm untuk peranti IoT (Internet of Things).

Semasa Forum Tahunan Samsung 2017 baru-baru ini, Kinam Kim, Presiden Samsung Semiconductor berkata proses 8nm LPP (Lower Power Plus) akan menawarkan penyelesaian yang paling kompetitif sebelum beralih kepada proses EUV (Ultra Violet Extreme). Malah untuk proses 7nm pula akan menjadi yang pertama dengan EUV litografi dibangunkan bersama syarikat Belanda ASML. Namun, untuk meneruskan proses 7nm pengeluar akan melanggar hukum Moore dimana akan membuka jalan bagi 6LPP, 5LPP dan 4LPP.

Samsung juga menyatakan bahawa mereka akan membangunkan teknologi proses 18nm FD-SOI yang akan dikuasakan pada peranti IOT, ini akan menjadi satu peningkatan berbanding proses 28nm FDS dengan kecekapan kuasa, prestasi, kawalan yang lebih baik.


Maxis OnePlan Tawarkan vivo V9 Pada Harga Hanya RM1!

vivo V9 telah dilancarkan ke pasaran Malaysia pada bulan lalu dengan tanda harga RM1,399. Bagaimanapun, untuk mendapatkan peranti ini pada harga jauh lebih rendah adalah mendaftar Maxis OnePlan hari ini dan anda berpeluang membawa pulang vivo V9 pada harga serendah RM1 sahaja.

Pelanggan yang ingin memiliki peranti vivo V9 pada harga RM1, mereka perlu mendaftar sekurang-kurangnya pelan Maxis OnePlan 158. Sementara, untuk Maxis OnePlan 98, peranti vivo V9 ditawarkan pada harga RM599 sahaja. Seperti biasa, pelan ini didatangkan sekali dengan kontrak selama 24 bulan, manakala pelanggan yang ingin menghentikan kontrak perlu membayar wang penalti.

Vivo V9 merupakan telefon pintar pertama vivo yang hadir dengan skrin penuh dan sistem penggambaran dwi-kamera. Peranti ini dicipta khusus kepada pengguna yang gemarkan fotografi lebih-lebih lagi yang ingin berswafoto.

Untuk maklumat lanjut mengenai promosi dan tawaran vivo V9, anda boleh layari laman sesawang rasmi Maxis.

Kalau tidak ingin terikat pada sebarang pelan, boleh juga beli di laman e-dagang seperti berikut:


Reviu Eksklusif : Ikut Trend, Nokia 6.1 Plus Tampil Skrin Penuh Bertakuk!

Nokia Malaysia telah membawa masuk model baru untuk pasaran tempatan iaitu Nokia 6.1 Plus. Ia merupakan peranti pertama Nokia yang menawarkan paparan skrin penuh bertakuk dengan nisbah 19:9, nampaknya semakin menjadi trend pada hari ini. Memandangkan kami telah mendapat reviu unit Nokia 6.1 Plus, mari kita lihat apa ciri-ciri menarik yang ada pada peranti ini. Katanya ada teknologi AI, mod Bothie dan AR Stickers! Apa tu? Nak tahu teruskan membaca selanjutnya…

Buat pertama kalinya Nokia hadir dengan paparan skrin penuh bertakuk dengan nisbah 19:9 yang menjadi trend hari ini. Menawarkan skrin penuh bersaiz 5.8 FHD+ dengan resolusi 2220 x 1080 piksel, ianya menggunakan Corning Gorilla Glass 3. Manakala panel belakang pula menggunakan gelas/kaca yang kelihatan lebih premium.

Kepada yang memiliki bajet terhad, tetapi dalam masa yang sama inginkan peranti dengan sokongan Android asli, Nokia 6.1 Plus adalah pilihan tepat! Mengekalkan antaramuka asal Android 8.1 Oreo, ia tidak didatangkan dengan bloatware atau aplikasi pra-pasang yang tidak akan digunakan oleh pengguna. Apa yang pasti persembahan antaramuka asal ini sememangnya menjanjikan pengalaman penggunaan yang lebih baik.

Selain kelebihan skrin bertakuk, Nokia juga turut mengikuti trend semasa dengan sokongan dwi-kamera beresolusi 16MP + 5MP bersama dual LED flash. Lebih menarik, penggambaran telefon pintar ini menawarkan teknologi kecerdasan buatan (AI) bersama mod Bothie yang menyokong rakaman gambar dan video menggunakan kamera depan dan belakang secara serentak. Malah mod AR Stickers juga turut terdapat pada peranti ini.

Walaupun menawarkan bateri yang tidak besar iaitu hanya berkapasiti 3060mAh, Nokia 6.1 Plus telah hadir dengan sokongan pengecasan pantas (Quick Charge 3.0) yang menjanjikan masa mengecas yang pendek. Bagi melihat sendiri sejauh mana kepantasannya mengecas, lihat ujian yang telah dijalankan ini.

Panel belakang Nokia 6.1 Plus telah disediakan sebuah sensor pengimbas cap jari yang mampu membuka peranti dengan pantas. Selain boleh diakses sehingga lima jari pada satu-satu masa, peranti ini turut menawarkan sistem keselamatan lain seperti paten, PIN dan juga kata laluan.

INFO : Anda boleh menggunakan ciri keselamatan biometrik menggunakan pengecaman wajah dengan mengakses Settings > Smart lock > Trusted face.

Memfokuskan kepada kaki gamers, telefon pintar ini masih mampu memainkan permainan Mobile Legends dengan lancar bersama grafik yang menonjol. Namun begitu, apabila kami memainkan permainan PUBG Mobile, grafiknya terasa tidak lancar. Menurut Nokia, 6.1 Plus dikatakan 40% lebih berkuasa dan jimat bateri berbanding model sebelumnya dengan penggunaan pemproses baru Qualcomm Snapdragon 636.

Dikuasakan oleh Qualcomm Snapdragon 636 dengan RAM sebesar 4GB serta storan 64GB, mari lihat ujian benchmark yang dijalankan sendiri oleh kami sebagai panduan untuk anda!

Walaupun hadir dengan harga kompetitif, Nokia 6.1 Plus masih menawarkan spesifikasi berbaloi dengan harganya. Apa yang kami suka mengenai telefon pintar ini adalah ia sebuah peranti yang hadir dengan trend sekarang seperti paparan skrin bertakuk, penggambaran dwi-kamera dengan teknologi kecerdasan buatan (AI), mod Bothie, HDR dan juga AR Stickers.

Bukan itu sahaja, rekaan gelas 3D membuatkan telefon pintar ini kelihatan premium serta turut dikuasakan oleh pemproses 40% lebih berkuasa dan jimat bateri berbanding sebelumnya.

Namun begitu, masih terdapat kekurangan pada Nokia 6.1 Plus seperti sokongan pengecasan pantas yang mengambil masa lama untuk isian penuh iaitu sekitar 2 jam. Malah ianya juga cepat panas apabila mengecas, bermain permainan dan juga mengambil gambar.


Google Pixel 2 – Raja Kamera Telefon Pintar Masa Kini

Baru-baru ini Google telah memperkenalkan telefon pintar terbarunya Pixel 2 dan Pixel 2 XL kepada orang ramai. Generasi kedua Pixel ini telah melalui beberapa naik taraf, kali ini lebih tahan lasak dengan memperkenalkan ciri kalis air setara dengan peranti flagship keluaran jenama lain.

Dimulakan dengan model premium, Pixel 2 XL hadir dengan kerangka bodi yang lebih lebar. Ia dipadankan bersama paparan P-OLED dengan nisbah 18:9 bersaiz 6 inci. Resolusi skrin 2880 x 1440p dapat menghasilkan sejumlah 538ppi sekaligus melihatnya di bawah sinaran matahari tidak menjadi masalah – kini Always On Display membantu pengguna melihat masa dan menerima notifikasi sepanjang hari.

Google turut meletakkan panel gelas 3D melengkung di bahagian depan dan kehadiran kamera tunggal di bahagian belakang. Bukan menggunakan dwi kamera, Pixel 2 XL dibekalkan sensor 12.2 Megapiksel f/1.8 dan sebuah sensor 8 Megapiksel f/2.4 untuk kegunaan selfie.

Dikuasakan oleh cip berkuasa Snapdragon 835 dan RAM 4GB, peranti ini ialah yang pertama mengoperasikan Android 8.0 Oreo terus dari kotak. Storan pula menyediakan ruang sebanyak 64GB dan tiada slot kad untuk microSD. Untuk janaan kuasa, sebuah bateri sebesar 3,520mAh telah dimuatkan.

Google Pixel 2 XL akan dijual November depan pada harga bermula USD850 (lebih kurang RM3,599) dalam pilihan warna Hitam dan Hitam/Putih.

Model seterusnya, Pixel 2 didatangkan dengan saiz yang lebih kompak iaitu menggunakan skrin berukuran 5 inci AMOLED bersama resolusi standard 1080p HD penuh dan bateri berkapasiti 2,700mAh.

Dari segi perkakasan dalaman lain, tiada perbezaan yang ketara malah kedua-dua peranti menawarkan sistem audio stereo di muka depan dan menariknya ciri Squeeze yang terdapat pada HTC U 11 diadaptasi ke dalam Pixel 2 dan Pixel 2 XL.

Melaluinya, di kiri dan kanan bingkai telefon kini boleh dipicit untuk membuka Google Assistant atau menetapkannya untuk aplikasi lain mengikut kesukaan malah, tekanan juga boleh dilaraskan mengikut keselesaan masing-masing.

Harga yang dicadangkan untuk Google Pixel 2 pula bermula USD650 (kira-kira RM2,752) dengan warna Biru cair, Hitam, dan Putih. Ia akan mula dipasarkan lebih awal iaitu bulan ini.

Dalam masa sama, Google turut berkongsi dimana kedua-dua peranti mereka telah menduduki tangga teratas carta DxOMark dengan skor setinggi 98 lantas mencantas kedudukan iPhone 8 Plus dan Galaxy Note8. Ia tidak mengejutkan kerana Pixel terdahulu pernah menjadi telefon kamera terbaik untuk tahun 2017.

Google juga telah membuktikan kamera tunggal yang direka mampu mengambil gambar efek bokeh yang lebih terperinci dan lebih jelas setanding dwi kamera di luar sana – boleh dikatakan lebih baik dalam persekitaran yang gelap.


Swatch Memperkenalkan Sistem Pay-By-The-Wrist Hasil Kerjasama Dengan Visa

Trend teknologi sudah semakin memberi impak kepada industri perniagaan dengan semakin banyak jenama sudah mengintegrasikan produk tradisional mereka dengan teknologi terkini. Swatch juga turut serta dalam permodenan produk mereka. Melalui siri model ‘Swatch Bellamy‘pemilik jam tangan dapat melakukan pembayaran dengan menggunakan teknologi NFC. Produk terbaru Swatch ini bakal dipasarkan sekitar awal tahun 2016 di US, Switzerland dan Brazil. Harga jangkaan bagi produk ini adalah sekitar USD 91 (RM 388).


Samsung Galaxy Note 20 Ultra 5G Catat 100 MAta DI DXOMark Bagi Kamera Hadapan!!

Ada sesuatu yang menarik mengenai peranti dari Samsung iaitu Galaxy Note20 Ultra 5G apabila ia mencatat mata sebanyak 100 mata di DXOMark bagi keupayaan kamera hadapan.

Menerusi ujian yang dilakukan memperlihatkan ia mencatatkan 104 mata bagi gamabr dan 95 mata bagi rakaman video.

Tahniah diucapkan kepada Samsung kerana berjaya menghasilkan peranti-peranti hebat!!


Bagaimana Ciri Pada Siri HUAWEI P30 Beri Pengalaman Berbeza Dalam Fotografi Telefon Pintar

Siri HUAWEI P30 merupakan peneraju fotografi telefon pintar. Siri ini hadir dengan reka bentuk serba baru yang mana terdiri daripada sejumlah warna penuh bergaya dan menerima sentuhan eksklusif seperti Aurora Blue, Breathing Crystal dan Amber Sunrise.

Bercakap mengenai kamera, siri HUAWEI P30 dilengkapi sensor RYYB 1/1.7 inci yang mana meningkatkan kadar penginderaan cahaya sebanyak 40%. Sekaligus, menjadikan ia peranti dengan keupayaan cahaya rendah paling baik pernah dihasilkan oleh HUAWEI.

Walaupun di bawah cahaya melampau, HUAWEI P30 Pro masih boleh menangkap warna dengan mudah. Ia juga boleh mengambil gambar aurora yang indah menggunakan mod malam. Untuk gambar galaksi, pengguna perlu menggunakan tripod – aktifkan mode profesional dan laraskan ISO kepada 1600, exposure 30 saat.

Siri HUAWEI P30 memiliki keupayaan zoom yang dasyat iaitu :

Setiap foto yang diambil menggunakan Siri HUAWEI P30 dilihat setanding gambar yang diambil oleh mereka yang profesional. Bahkan, kamera HUAWEI TOF baru yang dipertingkatkan dapat menghasilkan efek bokeh yang lebih semula jadi.

Tidak ketinggalan, teknologi AI HDR + pula mampu menghasilkan gambar potret dengan efek latar belakang yang jelas dan mod sudut lebar pula untuk perspektif yang lebih luas. Tak kalah menarik, kamera Siri HUAWEI P30 juga memiliki prestasi super macro yang sangat baik.

Dengan keupayaan ciri videografi dipertingkatkan, kini semua boleh menjadi videographer professional dengan Siri HUAWEI P30. Siri ini membolehkan pengguna merakam adegan malam yang indah dengan sempurna.

Bahkan, ia juga hadir dengan ciri menarik dipanggil Dual-View Video mode terbina pada HUAWEI P30 Pro. Melaluinya, pengguna boleh merakam dua video secara serentak – menerusi kanta super sudut lebar dan lensa telephoto.

Bateri pun tak nak kalah! HUAWEI P30 Pro dilengkapi bateri 4,200mAh dengan sokongan HUAWEI SuperCharge 2.0 di bawah output 40W. Menariknya lagi, P30 Pro juga sokong pengecasan tanpa wayar pada kadar kuasa 15W. Bateri HUAWEI P30 pula bersaiz 3,650 mAh bersama sokongan HUAWEI SuperCharge 22.5W.


7 Cara vivo Menyambut Deepavali

Tidak lama lagi seluruh kaum Hindu di Malaysia akan menyambut hari Deepavali. Bersempena meraikan perayaan cahaya ini, vivo Malaysia dengan berbesar hati menganjurkan beberapa aktiviti serta promosi kepada anda semua. Oleh itu, ada tujuh keajaiban yang akan dibawa oleh vivo untuk mewarnai sepanjang bulan ini.

Bermula 12 Oktober sehingga 22 Oktober 2017, pelanggan yang membeli vivo V7+ di mana-mana kedai konsep vivo, Senheng, SenQ, Courts, atau Harvey Norman akan membawa pulang beg galas edisi terhad FIFA Russia 2018 secara percuma.

Manakala, melalui gedung atas talian Lazada, 11street, Shopee, Shoppu, dan PGMall, anda boleh menikati promosi seperti berikut :

2. Bual-bicara secara langsung bersama Janna Nick

Janna Nick akan mengacara program bual-bicara mengenai vivo V7+ dan kehidupan sebagai selebriti secara langsung di laman Facebook rasmi vivo. Dua pemenang akan dipilih oleh Janna sendiri untuk menerima baucar Air Asia Travel bernilai RM2,000. Selain itu, lima utas jam tangan G-shock dan cenderahai yang ditandatangani oleh Janna Nick juga akan diberikan semasa sesi berkenaan.

3. Peraduan Selfie Wonder 7 Vivo V7+

Untuk menyertai, pelanggan harus mengambil swafoto berlatar belakang papan iklan dengan tanda “7” dan kongsikan ia di ruangan komen peraduan menerusi laman Facebook vivo Malaysia. Peserta perlu meletakkan pos berkenaan sebagai ‘Public’ dan pemenang akan dipilih setiap minggu bermula 16 Oktober sehingga 31 Oktober 2017.

4. Pengalaman Diwali bersama vivo V7+

vivo akan mengadakan Diwali Selfie Experience di Batu Caves pada 18 Oktober 2017 pada pukul 9.30pg sehingga 1 petang. Di sana anda berpeluang untuk mendapatkan cenderahati eksklusif vivo bersama tandatangan Janna Nick.

Anda hanya perlu ‘Kongsi’ video di sebalik tabir Akademi Fantasia Megastar di laman rasmi Facebook vivo Malaysia dan ‘Menang’ hadiah eksklusif daripada Akademi Fantasia. Tiga pemenang akan diumumkan hari Isnin berikutnya.

Anda perlu meneka siapakah juara Akademi Fantasia musim ini dan seorang pemenang bertuah akan dipilih untuk membawa pulang telefon pintar vivo V7+ terbaru.

Terakhir sekali, vivo memperkenalkan peranti terbaru vivo Y69 di Malaysia dengan menawarkan spesifikasi pertengahan. Vivo Y69 boleh didapati dengan pilihan warna Hitam dan Emas pada harga RM999 sebuah.

Ia dilengkapi pemproses MediaTek MT6570, RAM sebesar 3GB dan storan 32GB. Kamera pula dibekalkan sensor 13 Megapiksel di belakang dan 16 Megapiksel di bahagian depan. Dikuasakan oleh Android 7.0 Nougat peranti ini turut dimuatkan dengan bateri berkapasiti 3,000mAh.

vivo Y69 Dibawa Masuk Ke Pasaran Tempatan Pada Harga RM999


Vivo Berkolaborasi Dengan Pin Prestige, Pamer Keungulan Vivo V15 Pro Dalam Rakaman Eksklusif

Vivo Malaysia telah berkerjasama dengan majalah fesyen mewah dan gaya hidup Cina, Pin Prestige dalam satu rakaman fesyen eksklusif yang turut menyertakan Vivo V15 Pro. Ia sejajar dengan kempen Vivo’s Light Up Your Night yang memberi fokus kepada gaya dan fungsi vivo V15 Pro ketika merakam gambar ketika waktu malam.

Rakaman tersebut menyorot peranti Vivo V15 Pro yang disertakan dengan 32MP Elevating Front Camera pertama didunia.

Pengguna boleh merakam gambar bertaraf profesional disebabkan oleh 48 juta Quad Pixel Sensor1, 8MP AI Super Wide-Angle Camera dan 5MP Depth Camera. Kombinasi ini pastinya mampu menghasilkan gambar yang terbaik.

Dalam pada itu, ia turut dilengkapi fotografi AI termasuklah AI Face Beauty dan AI Portrait Framing. AI Super Night Mode yang baharu boleh memastikan gambar waktu malam yang sangat berkualiti tanpa memerlukan tripod atau kamera DSLR.

Selain itu, ia juga mampu merakam gambar dari pelbagai exposure yang kemudiannya digabung bagi mempertingkatkan kecerahan dan kejelasan. Ia secara tidak langsung menghasilkan gambar yang mampu merakam gambar malam dengan perincian yang baik.

Selain itu, paparan peranti ini yang dihadirkan dengan Ultra FullViewTM Display yang bersaiz 6.39 inci dengan Super AMOLED pastinya memberikan kepuasan tontonan. Bezel yang nipis ini memberikan nisbah skrin ke kerangka sehingga 91.64%.

Vivo V15 Pro dengan 6GB RAM kini dijual pada harga RM1699 manakala varian dengan 8GB RAM pula dijual dengan RM1899.


Nikmati Diskaun Sehingga 83% Di Acer Day 2020 Bermula 2 Ogos Ini!!

Buat julung kalinya sambutan Acer Day 2020 dilakukan secara atas talian. Tapi itu tidak menghalang daripada memberikan tawaran yang menarik kepada pengguna. Bermula dari 2 hingga 4 Ogos, Acara ini menyaksikan 83% promosi hebat dan RM200 baucar Shopee menanti anda.

Acara yang bakal berlangsung menerusi Facebook Alep pada jam 3 petang, 2 Ogos ini bakal menyajikan kepada anda persembahan daripada linora, Pong Pong, dan Cikidot. Hadiah yang bakal dimenangi adalah bernilai lebih daripada  RM22000 termasuklah Predator Helios 300 (PH315-52-59CY) dan Predator Triton 700 (PT715-51-74MY).

Berikut adalah acara Acer Day 2020:

Versi baharu Predator Helios 300 akan dijual secara rasmi pada 2 Ogos. Harga jualan adalah RM4599 (i5-H) dan RM5199 (i7-H). Diskaun sebanyak RM100 akan diberikan berserta hadiah percuma bernulai sehingga RM626.

Bagi veriso baharu Predator Helios 700, ia akan dijual pada harga RM12999 (i7-H, RTX2070) and RM17999 (i9-H, RTX2080). Pengguna  yang melakukan pra-tempahan bakal mendapat hadiah percuma bernilai sehingga RM2767 termasuklah Predator RGB Mousepad / Redmi TV Soundbar dan Predator gaming chair serta Predator gaming backpack.


Ujian iOS 14.6 Mendapati Jangka Hayat Bateri 7 Model iPhone Merosot!

Minggu lalu, versi rasmi iOS 14.6 dikeluarkan. Walaupun masalah penurunan prestasi (pengurangan kelajuan) versi sebelumnya telah diperbaiki, nampaknya harganya mengorbankan masa pakai bateri.

Bukan sekadar mengatakannya. iAppleBytes menemui 7 model termasuk iPhone SE, iPhone 6S, iPhone 7, iPhone 8, iPhone XR, iPhone 11 dan iPhone SE 2, dan membandingkan ujian hayat bateri GeekBench dalam versi rasmi iOS 14.6 dan iOS 14.5.1. Terjadi.

Seperti yang dapat dilihat dengan jelas dari gambar, berbanding dengan versi rasmi iOS 14.5.1, jangka hayat bateri dari 7 iPhone telah menurun rata-rata. Ambil contoh iPhone 11. Ia berlangsung selama 5 jam 17 minit di bawah iOS 14.6, iaitu 8 minit lebih sedikit daripada versi sebelumnya dan 37 minit kurang daripada iOS 14.5.

iPhone SE 2 adalah model dengan jangka hayat bateri terburuk kali ini. Berbanding dengan iOS 14.5.1, ia mempunyai jangka hayat bateri selama setengah jam. Tidak jelas sama ada Apple akan menyelesaikan masalah di iOS 14.7. Sekiranya anda sangat bimbang tentang hayat bateri, anda mungkin ingin mengembalikan versi atau menangguhkan peningkatan ke iOS 14.6.


Imej Penggoda HUAWEI Nova 5i Pro Diperlihatkan – Bakal Hadir Dalam Tiga Pilihan Warna?

HUAWEI kini dalam persediaan untuk memperkenalkan HUAWEI Nova 5i Pro kepada umum – dijadualkan pada 26 Julai 2019 dalam acara pelancaran di China. Menjelang pelancaran, imej penggoda memaparkan varian warna untuk model tersebut dikatakan telah muncul.

Kebocoran tersebut sekaligus memberi kita gambaran jelas mengenai butiran utama yang dibawa oleh model berkenaan. Memetik imej tersebar, HUAWEI Nova 5i Pro dijangka hadir dalam tiga pilihan warna iaitu hijau, biru (cerun) dan hitam.

Imej tersebut juga memperlihatkan HUAWEI Nova 5i Pro bakal membawakan panel lubang kecil pada paparan hadapan dan persediaan empat kamera utama. Selain itu, pengimbas cap jari juga terlihat diposisikan pada belakang peranti.


Pelbagai Promosi & Peraduan Menarik Oleh Maxis Sempena Tahun Baru Cina!!!

Maxis menjemput keluarga di Malaysia untuk mejadi aktif dan sihat bersama di media sosial, melalui aktiviti Tahun Baru Cina yang menyeronokkan, dan diilhamkan oleh pergerakan tarian singa. Pencipta kandungan, Shaine, Audrey Ooi, Jestinna Kuan, Jorise Lee dan Joe Chang, akan menunjukkan lima gerakan dalam video di media sosial. Dalam semangat perayaan, peraduan ini terbuka kepada semua rakyat Malaysia:

Selain itu, Maxis juga turut menawarkan beberapa tawaran menarik buat pengguna!!

Bagi mengetahui langkah-langkah menyertai peraduan di media sosial dan menonton filem Little Lion, sila layari https://www.maxis.com.my/healthytohuat/

Untuk maklumat lanjut tentang promo dan tawaran, sila layari www.maxis.com.my atau www.hotlink.com.my.


Samsung Malaysia Umum Kempen ‘Joy of Prosperity’ Dengan Tawaran Hadiah Percuma Bernilai Sehingga RM26,000

Bagi meraikan perayaan Tahun Baru Cina yang bakal menjelma tidak lama lagi, Samsung Malaysia Electronics ingin berkongsi kemeriahannya dengan tawaran hebat dengan setiap pembelian TV dan juga peralatan digital keluarannya khusus untuk pengguna di negara ini.
Sebagai tanda penghargaan di atas kesetiaan pelanggannya, Samsung telah mengumumkan kempen promosi ‘Joy of Prosperity’ bermula dari 1 Januari sehingga 28 Februari 2018 nanti. Sepanjang kempen ini berlangsung, pembeli boleh membuat pembelian produk terpilih melalui pengedar rasmi Samsung dan boleh membawa pulang hadiah percuma bernilai mencecah sehingga RM26,000.
Pembelian produk terpilih dari Samsung membolehkan anda membawa pulang hadiah menarik yang hebat.
Selain itu, pelanggan juga boleh menikmati rebat diskaun yang menarik bagi produk terpilih sepanjang tempoh promosi ini diadakan.


FE Credit lancar Promosi Perbelanjaan Kad Mega menyampaikan bukan 1, 2 atau 3 tetapi 60 Honda Air Blade Motorbike terkini

BANDAR RAYA HO CHI MINH, Vietnam, 23 Julai 2020 /PRNewswire/ — VPBank Finance Company Limited (FE Credit), salah satu pengeluar kad Kredit terbesar Vietnam, hari ini mengumumkan pelancaran Promosi MUSIM PANAS MEGA bagi menyampaikan 60 Honda AirBlade Motorbike terkini.

Sepanjang tempoh promosi selama dua bulan ini bermula pada 9 Julai 2020, setiap kali pemegang kad mencapai perbelanjaan sebanyak 2.5 juta VND, pemegang kad ini akan berpeluang untuk memenangi salah satu daripada 60 motosikal ini.

Untuk menjadikan perbelanjaan harian suatu yang memberi ganjaran, FE Credit telahpun memberi ganjaran kepada pemegang kad dengan sehingga 10X Mata Ganjaran Oi Plus. Setiap Mata Oi Plus bersamaan dengan 1 VND, maka tiada penukaran atau pengiraan yang rumit diperlukan. Kini, selain daripada mendapat Mata Oi Plus, ketika pemegang kad terus berbelanja, mereka akan terus meningkatkan peluang mereka untuk memenangi salah satu daripada 60 Honda AirBlade yang terkini.

Pemegang kad hanya perlu memuat turun dan menyemak FE Mobile App untuk mengesan peluang mereka berasaskan masa sebenar.

En. Kalidas Ghose, Ketua Pegawai Eksekutif, FE CREDIT berkata, “Perniagaan kad kredit kami merupakan satu pendorong strategik untuk rangkuman kewangan. Pasca pandemic ini, kami ingin menjadikan kemudahan pengalaman tanpa tunai malah lebih memberi ganjaran untuk pemegang kad kami yang dihargai dengan Promosi Musim Panas Mega ini.”

En. Nimish Dwivedi, Pengarah Pusat Perniagaan Kad, FE Credit, menyambung, “Matlamat kami adalah untuk menjadikan kehidupan mudah & memberi ganjaran buat pemegang kad kami yang dihargai. Promosi Musim Panas Mega ini merupakan satu lagi contoh tumpuan utama kami iaitu untuk menyediakan tawaran yang relevan dan memberi manfaat buat pengguna kad kali pertama.”

Cik Winnie Wong, Pengurus Negara, Vietnam, Kemboja & Laos, Mastercard menambah, “Mastercard berbesar hati untuk bekerjasama dengan FE CREDIT sempena inisiatif terkini ini. Kolaborasi ini membantu mewujudkan pengalaman pembayaran yang mudah, lancar dan memberi ganjaran untuk pemegang kad di samping mempercepatkan penerimaan pembayaran tanpa tunai.”

Perintis dalam Kewangan Pengguna, FE CREDIT telah mewujudkan asas yang kukuh untuk menjadi peneraju pasaran bagi pasaran pinjaman pengguna tidak bercagar dan kad kredit. Pada masa kini, FE CREDIT menyediakan perkhidmatan kewangan pengguna seperti pinjaman peribadi, pinjaman tunggangan dua roda, pinjaman tahan lama pengguna, kad kredit dan insurans. FE CREDIT menawarkan perkhidmatan kepada hampir 10 juta pelanggan, bekerjasama dengan 9,000 rakan kongsi merentas 12,000 outlet Tempat Jualan (POS) di seluruh negara.

Keywords: Banking/Financial Service Computer/Electronics Electronic Commerce New products/services


ASUS ZENVOLUTION MALAYSIA : SIRI ASUS ZENFONE 3 DIPERKENALKAN

Bertempat di Kuala Lumpur Convention Centre, ASUS Malaysia akhirnya telah melancarkan siri ZenFone 3 terbarunya di dalam majlis pelancaran rasmi Zenvolution Malaysia. Apa yang menariknya, majlis pelancaran yang turut dihadiri oleh peminat ZenFone ini telah menyaksikan pelancaran sebanyak 5 model baharu dari siri ZenFone 3 iaitu ZenFone 3 Deluxe, ZenFone 3, ZenFone 3 Ultra, ZenFone 3 Laser dan juga ZenFone 3 Max.

Berbeza dengan generasi ZenFone sebelum ini, nampaknya ASUS telah mengambil pendekatan berbeza apabila kesemua siri ZenFone 3 yang diperkenalkan tidak lagi dikuasakan dengan pemproses Intel Atom, tetapi sebaliknya tampil dengan pemproses daripada Qualcomm dan juga MediaTek. Penggunaan pemproses popular ini bukan sahaja mampu menarik perhatian pengguna, malah ia juga sudah tentunya mampu mengatasi isu ketahanan bateri yang menjadi kelemahan siri ZenFone sebelum ini.

Bersempena dengan pelancaran siri terbaru ZenFone 3, Eric Chen selaku Naib Presiden ASUS Corporate juga turut berkongsi beberapa ciri-ciri menarik yang disokong oleh peranti terbaru keluarannya. Antara ciri-ciri baharu menarik yang terdapat pada siri ZenFone 3 adalah sokongan antaramuka terbaru ASUS ZenUI 3.0, ASUS PixelMaster 3.0, ASUS VisualMaster 3.0, ASUS SonicMaster 3.0 dengan teknologi speaker 5 magnet, paparan skrin 2.5D Corning Gorilla Glass, pengimbas cap jari pelbagai guna yang pantas, kerangka logam dengan rekaan garisan antena tersembunyi dan juga slot Dual SIM Dual 4G Standby.


MBO Atria Shopping Gallery Kini Rasmi, Tampil Dengan Skrin Samsung Onyx Cinema LED Pertama Di MBO

Peminat movie pastinya teruja kerana MBO hari ini telah melancarkan pawagam terbaharu di Atria Shopping Gallery, iaitu sebuah skrin Samsung Onyx yang pastinya memberikan tontonan 4K terbaik kepada penonton. Ia merupakan Skrin Onyx Cinema LED pertama di MBO Cinema berikutan kerjasama dengan Samsung.

Dewan Onyx ini menyokong kandungan resolusi dinamik tinggi (High Dynamic Resolution, HDR), dapat menjamin persembahan warna yang tepat serta imej yang bebas dari distorsi. Dewan ini turut menyediakan sistem bunyi seumpama kehidupan sebenar menggunakan teknologi pembesar suara JBL Surround System oleh Harman yang mempamerkan bunyi yang jelas dan seimbang.

MBO Cinema di Atria Shopping Gallery ini mampu menampung sehingga 1229 orang dan menawarkan 8 skrin termasuk dewan-dewan khas seperti Big Screen, Onyx dan dua dewan MBO kecil.

Bukan itu sahaja, ia juga turut menawarkan konsesi di bahagian luar dewan pawagam menerusi pelancaran Cafecito yang merupakan kafe moden yang menjual minuman unik dan makanan ringan. Bagi ibu bapa yang membawa kanak-kanak, sebuah taman permainan kecil berhampiran kafe turut disediakan untuk kanak-kanak.

Bersempena dengan pembukaan pawagam MBO baharu ini, tawaran promosi masa terhad diberikan kepada pengguna aplikasi “Samsung Mobile App” di mana berpeluang menikmati promosi khas Buy 1 Free 1 ketika membeli ticket wayang bagi dewan Onyx di sini. Setelah pembelian dilakukan, pamerkan kod e-baucar dalam aplikasi Samsung Mobile App anda di kaunter untuk menebus tiket kedua secara percuma.


vivo iQOO Boleh Dicas Hingga 50% Dalam 16 Minit & Pengecasan Penuh Di Bawah Satu Jam

Satu lagi pengeluar peranti pintar yang juga merupakan sub jenama vivo iaitu iQOO semakin dikenali ramai. Meskipun belum muncul secara rasmi namun sedikit sebanyak spesifikasi mengenainya telah pun terdedah.

Terbaru, ada lagi berita menarik mengenainya di mana peranti ini dikatakan hadir dengan sokongan pengecasan vivo Super FlashCharge 44W yang mana boleh mengecas peranti sehingga 50% dalam hanya 16 minit sahaja.

Lebih mengujakan lagi, maklumat tertiris turut mendedahkan peranti ini boleh dicas sepenuhnya di bawah kiraan satu jam iaitu 46 minit sahaja! Difahamkan juga, peranti ini bakal hadir dengan kapasiti bateri 4,000 mAh.

Adakah perkara ini benar? Sama-sama kita tunggu kemunculan rasminya pada 1 Mac kelak. Kekal bersama eRing untuk lebih info terkini!

[SUMBER] , [SUMBER 1], [SUMBER 2]


Pendedahan Reka Bentuk iQOO Terkini! Bukan Peranti Boleh-Lipat, Hadir Pada 1 Mac Dengan Sokongan Tri-Kamera!

Dua minggu yang lalu jenama iQOO, sebuah sub-jenama dari vivo terdedah dengan khabar angin mengatakan ia bakal tampil dengan reka bentuk skrin boleh-lipat.

Terkini laman weibo iQOO mengesahkan reka bentuk sebenar peranti ini, ia bukan menggunakan rekaan boleh-lipat seperti mana yang dikatakan sebelumnya. Walaupun hanya tri-kamera pada panel belakang jelas diperlihatkan, namun melalui spesifikasi yang tertiris di laman TENAA ia dilengkapi dengan sensor 13MP + 12MP + 2MP serta 12MP pada kamera hadapan.

Selain itu, spesifikasi seperti skrin 6.41 inci AMOLED FHD+, cip pemproses Snapdragon 855, 6GB/8GB/12GB RAM dan 128GB/256GB ROM, serta kapasiti bateri 3,920mAh yang menyokong pengecasan pantas 44W turut dipaparkan.

Adakah maklumat di atas benar? Kita nantikan pelancaran rasmi pada 1 Mac dari pihak iQOO.


SUBPLACE & MDEC Bekerjasama Untuk Melancarkan Kempen Go-eCommerce Onboarding!!

SUBPLACE dengan kerjasama Perbadanan Ekonomi Digital Malaysia (MDEC) telah melancarkan Kempen Go-eCommerce Onboarding untuk menggalakkan lebih banyak peniaga perusahaan kecil dan sederhana (PKS) tempatan untuk menjalankan perniagaan mereka di atas talian.

Kempen ini adalah untuk memberi bantuan kepada perniagaan yang tertekan dengan pelaksanaan Perintah Kawalan Pergerakan (PKP) yang berterusan untuk mengawal penularan pandemik COVID-19 bagi menanggung kos pendigitalan perniagaan PKS. Inisiatif ini juga selari dengan sasaran kerajaan untuk memacu aktiviti perniagaan dalam talian di seluruh negara dalam Rangka Tindakan Ekonomi Digital Malaysia. Sebagai platform langganan pertama di Asia yang membolehkan pengguna untuk melanggan pelbagai jenis produk dan perkhidmatan, SUBPLACE juga memberi perkhidmatan semua-dalam-satu (all-in-one) yang dapat membantu perniagaan tempatan dan Perusahan Kecil dan Sederhana (PKS) membuat perniagaan secara dalam talian, dengan prospek pendapatan berulang dari model langganan.

Dalam platform SUBPLACE, pengguna hanya perlu mendaftar sekali sahaja untuk melanggan produk ataupun perkhidmatan, dan mereka boleh mengakses produk atau perkhidmatan ini secara berkala. Model sewa-untuk-milik atau sewa-untuk-guna juga membolehkan pengguna untuk memiliki produk bernilai tinggi dengan kos permulaan yang rendah. Platform baharu ini telah menarik ramai Rakan Biz yang baru selama ini. Lebih dari 100 syarikat telah menyertai SUBPLACE sebagai Rakan Biz sejak November 2020, termasuk jenama terkenal seperti Yakult, Ogawa, Nestle dan sebagainya. Setakat hari ini, seramai 8,000 pengguna telah mendaftarkan diri di SUBPLACE.

Melalui Kempen Go-eCommerce Onboarding, setiap PKS akan ditawarkan:● 100% pengecualian bayaran pendaftaran yang bernilai RM1,000● Untuk pakej premium, subsidi sebanyak RM1,500 untuk setiap PKS, ini termasuk latihantahunan, sokongan teknikal, serta penyelenggaran bulanan.● 2% diskaun atas yuran transaksi kepada semua rakan Biz yang sedia ada dan baru Permohonan Kempen Go-eCommerce Onboarding terbuka kepada semua perniagaan tempatan dan PKSyang telah berdaftar dengan Suruhanjaya Syarikat Malaysia (SSM). Pemilik perniagaan boleh mendaftarmelalui pautan ini dan melampirkan bersama satu salinan pendaftaran SSM dan penyata bank.Kempen Go-eCommerce Onboarding ini akan bermula dari 1 Julai 2021 hingga 31 Disember 2021.Pengecualian pembayaran pendaftaran akan diberikan secara automatik kepada mereka yangmendaftar sebelum 31 Disember 2021. Untuk maklumat lanjut, sila layari dengan klik di sini..


Berhati-hati Dengan Sindiket Penipuan Yang Mendakwa Sebagai Ejen Kutipan Telekom Malaysia

Telekom Malaysia Berhad (TM) hari ini telah mengeluarkan amaran kepada orang ramai agar tidak tertipu dengan sindiket yang mendakwa menghubungi dari TM ataupun agensi kutipan. Ini kerana ada di antara pelanggan TM telah menerima rakaman panggilan suara interaktif (IVR) yang meminta mereka untuk menekan 9 untuk bercakap dengan kakitangan perkhidmatan pelangan bagi mendapatkan maklumat sensitif pelanggan.

Pihak TM juga telah menekankan bahawa prosedur pengurusan kredit dengan modus operandi sebegini adalah bersifat penipuan dan tidak mempunyai kaitan dengan TM. Bagi pelanggan yang telah mendaftar untuk perkhidmatan Autopay TM, jumlah yang terhutang akan secara automatik akan dicaj ke kad kredit atau akaun bank berdaftar masing-masing sebelum tarikh tamat tempoh yang ditetapkan.

TM juga menegaskan bahawa pembayaran untuk perkhidmatan TM hanya boleh dibuat terus ke TM melalui saluran pembayaran rasmi dan bukan melalui akaun peribadi atau agensi kutipan yang mewakili TM. Bagi memastikan keselamatan yang optimum, TM menggalakkan pelanggan untuk mendaftar dan menggunakan perkhidmatan e-bil.


Ketahui Ranking Baik Pulih Smartphone Tahun 2016

Semalam kami ada kongsikan artikel berkenaan Apple AirPods yang hampir mustahil dibaik pulih. Skor baik pulih yang diberikan iFixIt merupakan tanda aras dan rujukan terbaik yang ada di Internet bagi mengetahui sama ada sesebuah peranti itu mudah dibaiki atau pun tidak. iFixIt setakat ini telah melakukan ulasan baik pulih bagi hampir kesemua peranti pintar yang dikeluarkan pengeluar utama. Menghampiri penghujung tahun 2016, iFixIt mengeluarkan ranking baik pulih bagi peranti sepanjang tahun 2016, mari kita lihat.

LG G5 merupakan peranti yang paling mudah dibaik pulih pada tahun ini dengan skor 8/10. Konsep modular yang diterapkan pada smartphone ini banyak membantu juruteknik dan pemilik peranti untuk melakukan proses baik pulih. Bateri dan komponen dalaman dapat diakses dengan mudah untuk melakukan pemeriksaan.

Samsung Galaxy S7 Edge merupakan smartphone paling sukar dibaik pulih kerana ia dibina menggunakan panel gelas yang memerlukan pengendalian yang sangat cermat. Selain itu gam yang digunakan dalam pembinaan peranti ini menyukarkan lagi proses peleraian peranti.

Mari kita lihat skor-skor bagi beberapa buah peranti utama tahun 2016.


Liga Predator Asia Pasifik Bakal Berlangsung Pada 22~23 Februari 2020 – Rebut Hadiah Bernilai RM100,000!

Sah! Pertandingan eSports yang ditunggu-tunggu Liga Predator Asia Pasifik 2020 bakal diadakan pada 22 – 23 Februari 2020, SM Mall of Asia Arena, Pasay City, Manila. Para peserta dari 17 buah negara akan bersaing untuk merebut hadiah keseluruhan berjumlah USD 400,000.

Malaysia adalah salah satu negara yang mengambil bahagian dalam liga ini dan pendaftaran untuk perbandingan telah dibuka, anda yang berminat boleh mendaftar di SINI. Hadiah keseluruhan berjumlah RM100,000 untuk pusingan di Malaysia sedang menanti anda!

Pusingan Akhir Malaysia DOTA 2 diadakan di Level Up KL, KLCC pada 9 & 10 November, manakala Pusingan Akhir PUBG berlangsung pada 7 & 8 Disember di Battle Arena, Jaya Shopping Centre bagi menentukan siapakah yang akan mewakili Malaysia dalam Liga Predator Asia Pasifik 2020.

Pecahan hadiah keseluruhan adalah wang tunai sebanyak RM50,000 untuk DOTA2 dan RM24,000 bagi PUBG, selain hadiah-hadiah lain bernilai RM26,000. Juara dari Malaysia juga akan pergi ke Manila pada Februari 2020 untuk bertarung dalam kejohanan tersebut.

Predator Helios 700 Ditawarkan Pada Harga RM17,999 – Prestasi Dipertingkatkan Dengan Keyboard Signature HyperDrift!


Syarikat Greek Selesaikan Isu Ketersediaan Global Produk Sensitif COVID-19 di Farmasi dan Kedai Runcit Dalam Talian

Penyelesaian Dilaksanakan di Peringkat Global oleh Firma Teknologi Convert Group

ATHENS, 17 Mac 2020 /PRNewswire/ — Berasal dari sebuah negara kecil yang bangkit semula daripada salah satu kemelesetan yang paling sukar dan paling melelahkan dalam sejarah, yang mana data, analitik & bakat pengekodan tetap menjadi sangat kukuh, Convert Group, sebuah firma teknologi Greek, memperkenalkan satu penyelesaian untuk salah satu cabaran paling penting bagi kekalutan runcit COVID-19: ketersediaan dan turun naik harga produk-produk sensitif COVID-19 dalam Farmasi Dalam Talian & Kedai Runcit Dalam Talian. Platform-platform Convert Group telahpun dilaksanakan dengan melakar kejayaan yang luar biasa di Itali, Sepanyol dan Greece dengan kerjasama bersama 10 daripada 15 firma Penjagaan Kesihatan Pengguna dan FMCG multinasional yang terbesar seperti RB (Dettol), Johnson & Johnson, GSK, Henkel, Bayer, Unilever, Beiersdorf, Barilla, Abbott, P&G, L’Oreal, Nestle, FrieslandCampina, Colgate Palmolive, The Coca-Cola Company dan lain-lain. Hari ini, firma berkenaan mengumumkan pembukaan infrastruktur mereka di seluruh dunia di bawah model Perisian Perusahaan-sebagai-satu-Perkhidmatan agar lebih banyak pengeluar dapat dilihat menerusi kehadiran rak digital mereka. Pendekatan menuju-ke-pasaran oleh Convert Group hanya memerlukan 5 hari persediaan memandangkan algoritma Kecerdasan Buatan dan Pembelajaran Mesin mereka melakukan kebanyakan kerja.

“Pasaran eDagang FMCG & Penjagaan Kesihatan Pengguna global bernilai €280Β bagi tahun 2020 menurut Nielsen,” ulas Panayotis Gezerlis, Ketua Pegawai Eksekutif dan pengasas Convert Group. “Hari ini kami dapat menyaksikan kenaikan permintaan sebanyak lebih 2.000% setiap minggu bagi produk-produk berkaitan COVID-19 seperti Antiseptik dan Topeng Muka, lebih 100% bagi spageti, beras dan produk kebersihan serta kira-kira 50% makanan tambahan dan juga vitamin.” Rakan kongsi beliau Elena Chailazopoulou, Timbalan Ketua Pegawai Eksekutif & Pengarah Inovasi Produk, menambah: “Pengeluar-pengeluar produk FMCG & Penjagaan Kesihatan Pengguna pada hari ini menghadapi cabaran yang amat besar dalam memantau kehadiran rak digital mereka, ketersediaan produk serta penentuan harga habis jual. Pembelian dalam talian melambung tinggi di seluruh dunia dan hal berkenaan membawa kepada kehabisan stok dan peningkatan harga secara mendadak yang amat menyukarkan buat komuniti global dalam perjuangan mereka terhadap COVID-19. Kami berasa amat gembira untuk menawarkan teknologi terbukti kami kepada Pengeluar-pengeluar di seluruh dunia, susulan pelancaran kami yang membuahkan hasil di Itali, Sepanyol & Greece.”

Convert Group mengendalikan projek-projek di dalam 9 buah negara dan berkembang ke lebih banyak negara di Eropah, Asia-Pasifik, Amerika Latin & Amerika Utara menurut rancangan pertumbuhan yang sangat besar, disokong oleh firma-firma modal teroka dan pelabur-pelabur persendirian. Mereka mempunyai sebuah pasukan yang terdiri daripada 45 saintis data, jurutera, perunding & penganalisis berbakat, menginovasi pada segenap sisi dalam eDagang & jualan runcit omnisaluran menerusi platform-platform Audit eRuncit & Kandungan eRuncit mereka.

Hubungan akhbarConvert Group Labrini Bena Komunikasi & Perhubungan Awam T: +30-215-215-0532 Emel: lbena@convertgroup.com

Keywords:  Computer Software Computer/Electronics Electronic Design Automation Health Care/Hospital Household Products Household/Consumer/Cosmetics Retail Economic news, trends, analysis New products/services Data Analytics


[ Tertiris ] Ujian Benchmark Antutu Sony Xperia XZ4 Mencecah Skor 400,000?!

Sony dikhabarkan bakal menghadirkan Xperia XZ4 pada MWC 2019 bulan Februari nanti, melalui berita yang tertiris peranti ini mempunyai skrin sebesar 6.5 inci dengan nisbah 21:9, pada ketebalan 8.2mm. Artikel Berkaitan: TERTIRIS

Selain itu, fungsi menarik termasuk juga penggunaan tiga kamera yang disusun secara menegak di panel belakang, menjadikannya peranti Sony yang pertama hadir dengan konfigurasi sebegini. Tambahan lagi penawaran cip pemproses terkini Snapdragon 855 yang turut dibekalkan pada Xperia XZ4.

Memandangkan kehadiran Xperia XZ4 semakin dekat, salah satu sumber dari laman web Jepun telah mendedahkan ujian benchmark Antutu dari peranti baharu Sony. Di bawah kod nama I8134, peranti ini mencatatkan skor Antutu setinggi 395,721. Ujian ini sangat mengejutkan, bahkan skor mencecah 400,000 ini telah melepasi siri iPhone XS yang hadir dengan cip pemproses A12, serta siri Huawei Mate 20 di bawah Kirin 980.

Mengikut cara penamaan Sony, model ini boleh dikatakan adalah peranti flagship yang bakal diperkenalkan dan kemungkinan besar adalah Xperia XZ4. Seperti biasa, skor benchmark ini masih tidak dapat pengesahan lagi dari mana-mana pihak.


Pra-Tempahan HONOR 20 Dibuka Bermula 24 Mei 2019 – Tawar Hadiah Percuma Bernilai Sehingga RM500

HONOR hari ini berkongsi berita gembira dengan mengesahkan bahawa HONOR 20 bakal dilancarkan secara rasmi di pasaran tempatan pada 23 Mei 2019 – dua hari selepas pelancaran global (21 Mei 2019).

Memeriahkan suasana, HONOR berkongsi berita gembira bahawa sesi pra-tempahan untuk HONOR 20 dibuka pada 24 hingga 28 Mei 2019. Setiap pra-tempahan didatangkan dengan hadiah eksklusif bernilai sehingga RM500 – termasuk HONOR SoundStone Bluetooth speaker, HONOR Band 4 dan HONOR backpack.

Bagi yang berminat, pra tempahan boleh dibuat menerusi beberapa saluran berbeza termasuk HONOR Experience Stores dan cawangan senQ terpilih. HONOR 20 bakal dijual secara rasmi pada 29 Mei 2019, 8 malam.


HotForex memenangi dengan anugerah “Broker Forex Dengan Kondisi Dagangan Terbaik Global 2020”

Broker forex terkemuka, HotForex amat berbangga kerana mendapat pengiktirafan di seluruh dunia kerana kondisi perdagangannya yang terbaik.

PORT LOUIS, Mauritius, 1 Oktober 2020 /PRNewswire/ — HotForex, broker pelbagai-aset CFD antarabangsa yang terkena, telah memenangi anugerah “Broker Forex Dengan Kondisi Dagangan Terbaik Global 2020” oleh International Business Magazine, mengesahkan bahawa ia adalah broker pilihan dan dipercayai di seluruh dunia.

Selama bertahun-tahun, HotForex telah melabur banyak dalam memperbaiki kondisi perdagangan yang disediakan untuk pangkalan pelanggan antarabangsa dengan menggabungkan harga yang kompetitif, kelajuan pelaksanaan, platform yang inovatif, perkhidmatan bertaraf dunia dan ketelusan penuh berkaitan dengan perkhidmatannya. Komitmennya selama satu dekad dalam menawarkan kepada para peniaga keadaan perdagangan yang luar biasa inilah yang telah membezakan syarikat di antara pesaing industri yang lain.

Ketua Pegawai Eksekutif HotForex mengulas mengenai penghargaan tersebut: “Kami gembira syarikat kami telah diiktiraf dengan penghargaan utama ini. Anugerah ini mencerminkan usaha berterusan kami untuk menyediakan pelanggan dari seluruh pelusuk dunia dengan integriti perniagaan yang sama dan memastikan pengalaman perdagangan terbaik untuk semua. Kami akan terus bekerja keras untuk memperkaya, mengoptimumkan dan menyempurnakan pengalaman perdagangan untuk pelanggan kami melalui keadaan kompetitif, ketelusan penuh dan standard peraturan tertinggi. “

Sejak penubuhannya pada tahun 2010, HotForex adalah jenama HF Markets Group yang merangkumi entiti global dan terkawal yang beroperasi sebagai broker pelbagai aset yang menawarkan perkhidmatan perdagangan runcit dan institusi kepada pelanggan dari seluruh dunia. HotForex terus menetapkan kedudukannya sebagai peneraju pasaran, fakta yang disahkan oleh:

Untuk mengetahui lebih lanjut mengenai HotForex, sila lawati laman web kami dengan mengklik di sini.

Berdagang Produk Leveraged seperti Forex dan Derivatif mungkin tidak sesuai untuk semua pelabur kerana mereka mempunyai risiko yang tinggi terhadap modal anda.Risk warnings:

Keywords: Banking/Financial Service Computer/Electronics Awards Financial Technology


Tinjauan FICO: 1 daripada 8 Pengguna Melayu Mengesyaki Identiti Mereka Telah Dicuri, 1 daripada 14 Mengetahui Bahawa Ia Telah Dicuri

Tinjauan FICO menunjukkan terdapat peningkatan dalam penerimaan langkah-langkah keselamatan seiring dengan peningkatan dalam pembukaan akaun dalam talian

KUALA LUMPUR, Malaysia, 26 April 2021 /PRNewswire/ — Tinjauan pemprufan identiti dan perbankan digital FICO menunjukkan pencurian identiti merupakan ancaman yang nyata kepada rakyat Malaysia – 7 peratus menyatakan mereka tahu identiti mereka telah dicuri dan digunakan oleh pemalsu untuk membuka akaun, sementara 12 peratus lagi percaya ia mungkin telah berlaku.

Pengakuan tentang tahap kecurian identiti ini menunjukkan terdapat pemahaman yang baik tentang sebabnya pemprufan identiti merupakan perkara yang penting dalam pengalaman perbankan di Malaysia.

Lebih tiga perempat daripada responden (76%) mengetahui bahawa pemprufan identiti dilakukan untuk melindungi mereka. Kebanyakan individu tidak memandang sinis tentang sebab identiti mereka disahkan. Walaupun sejumlah besar responden (55%) mengetahui terdapat unsur peraturan yang mendorong penyedia melakukan lebih banyak pemeriksaan, hanya 13 peratus responden berpendapat bahawa ia dilakukan untuk membolehkan institusi kewangan memperoleh lebih ramai pelanggan.

Sebahagian besar daripada responden Melayu (59 peratus) melihat pemprufan identiti sebagai cara untuk bank melindungi institusi mereka, manakala 46 peratus menganggap ia sebagai kaedah untuk mencegah penggubahan wang haram.

Kebanyakan rakyat Malaysia terbuka untuk melakukan biometrik kepada bank mereka seperti imbasan wajah, cap jari atau cetak suara bagi melindungi akaun mereka. Tinjauan ini ini mendedahkan bahawa setelah mereka memahami tentang sebab ia diperlukan, 50 peratus daripada mereka berasa gembira untuk memberikan biometrik mereka. Hanya 7 peratus menyatakan bahawa bank tidak sepatutnya mengambil biometrik, manakala 14 peratus bersedia tetapi berat hati untuk memberikannya.

“Di kebanyakan negara Asia, aplikasi cap jari, kad pengenalan dan pengesahan telah menjadi perkara biasa sejak beberapa lama,” kata Subhashish Bose, Ketua Pematuhan, Keselamatan dan Penipuan di Asia Pasifik. “Kebimbangan terhadap aspek kerahsiaan telah berkurangan dan tinjauan ini menunjukkan wujudnya penerimaan yang luas terhadap manfaat yang diberikan oleh biometrik apabila ia dikaitkan dengan perlindungan akaun bank dan penghentian penggubahan wang haram.”

Di Asia, semuanya adalah tentang penggunaan telefon pintar…dan cawangan

Di Malaysia, 42 peratus pengguna lebih gemar membuka akaun bank secara digital dan 48 peratus memilih untuk berurusan di cawangan. Namun, sepanjang tahun lalu, 57 peratus orang Melayu lebih cenderung untuk membuka akaun secara digital berbanding setahun yang lalu disebabkan pandemik; manakala mereka yang pergi ke cawangan selalunya adalah disebabkan oleh sosial dan teknikal.

“Pembukaan akaun digital telah tersedia di Malaysia sejak beberapa lama, cuma ia tidak digunakan oleh beberapa segmen pasaran disebabkan sama ada mereka belum mengetahui tentangnya lagi atau tidak bersedia untuk mempercayainya,” kata Bose. “Ini telah mewujudkan kepercayaan bahawa mengakses cawangan menawarkan proses pembukaan akaun yang lebih bermaklumat dan selamat.”

Apabila berlakunya perubahan sikap dan semakin ramai orang menikmati manfaat perbankan digital, peluang untuk bank menggunakan strategi pelbagai saluran adalah lebih banyak dan ini juga boleh membangkitkan kepercayaan terhadap saluran baharu.

Saya tidak menggemari prosedur yang rumit

Orang Melayu yang membuka akaun secara digital, lebih suka menjalankan proses ini sepenuhnya di saluran pilihan mereka sama ada pada telefon pintar atau laman web. Sekiranya pelanggan diminta untuk keluar daripada saluran bagi membuktikan identiti mereka, ramai di antara mereka yang akan menghentikan permohonan, sama ada berputus asa sepenuhnya terhadap pembukaan akaun (5 hingga 7%) atau beralih kepada pesaing (11 hingga 12%). Daripada mereka yang tidak menghentikan permohonan tersebut secara serta-merta, terdapat hingga lebih 25 peratus yang akan melambatkan proses.

Tinjauan ini mendapati bahawa sebarang gangguan akan memberi kesan. Meminta orang ramai untuk mengimbas dan menghantar dokumen melalui e-mel atau menggunakan portal identiti berasingan menyebabkan penghentian permohonan yang sama banyak seperti jika mereka diminta untuk melawat cawangan atau mengepos dokumen.

Tinjauan ini telah dijalankan pada bulan Januari 2021 oleh sebuah syarikat penyelidikan bebas yang mematuhi standard industri penyelidikan. 1,000 orang Melayu dewasa telah ditinjau bersama-sama dengan 13,000 orang pengguna di AS, UK, Kanada, Afrika Selatan, Australia, New Zealand, Indonesia, Filipina, Thailand, Vietnam, Brazil, Colombia dan Mexico.

FICO (NYSE: FICO) akan membincangkan keputusan tinjauan ini dalam suatu sesi pada acara maya percuma, Success Realized: Digital Transformation Delivered (APAC) yang berlangsung pada 27-29 April 2021.

Keywords: Banking/Financial Service Computer/Electronics Multimedia/Online/Internet Survey, Polls & Research Financial Technology


Teknologi In-Display Fingerprint Vivo, Terima Anugerah Inovasi Terbaik 2018

Teknologi pengimbas cap jari terbina pada skrin vivo dianugerahkan sebagai antara inovasi terbaik untuk telefon android pada tahun ini oleh portal berita teknologi antarabangsa, Android Authority.

Android Authority memuji vivo kerana menjadi penyokong terbesar dan menjadi yang pertama memperkenalkan inovasi canggih tersebut ke dunia telefon pintar.

Vivo telah melancarkan teknologi tersebut dalam tempoh setahun dan kini ianya boleh didapati di pasaran telefon pintar. Dengan inovasi pada X20 Plus UD, diikuti oleh X21 UD, NEX dan juga V11, vivo kini berjaya melangkah setapak maju kehapasan dalam usaha untuk mencapai matlamat utama.

Menerusi teknologi itu juga, vivo telah melancarkan model NEX – telefon pintar pertama di dunia yang tampil dengan kamera hadapan jenis gelongsor yang boleh dibuka keatas.

Ia hadir dengan paparan Super AMOLED bersaiz 6.57 inci bersama nisbah aspek 19:3:9. Ia juga didatangkan dengan skrin tubuh ke kerangka sebanyak 91.4% untuk pengalaman tontonan yang mengagumkan.


Realme Image Store Di Sunway Pyramid Kini Dibuka

Dalam usaha mengukuhkan lagi kedudukan di dalam negara, Realme secara rasminya telah membuka kedai pertama mereka di pusat beli belah Sunway Pyramid, hari ini.

Bertempat di aras satu, pembukaan rasmi berkenaan mempamerkan sejumlah besar peranti pintar keluaran Realme termasuklah tiga produk terbaharu mereka iaitu Realme 2, Realme 2 Pro, dan Realme C1.

Bersempena dengan pembukaan rasmi tersebut juga, Real me telah memberikan tawaran promosi eksklusif kepada para pelanggan yang hadir pada majlis pembukaan berkenaan.

Antaranya, setiap pembelian model Realme 2 Pro versi 8GB + 128GB, pelanggan akan menerima hadiah menarik termasuklah earphone dan minyak wangi eksklusif yang bernilai sehingga RM 299 secara PERCUMA! Ketersediaan adalah terhad dan hanya terbuka untuk 50 pelanggan terawal sahaja!

Jadi, tunggu apa lagi? Jom ramai-ramai, kita pergi serbu Realme Image Store di Sunway Pyramid sekarang juga!

Bagi anda yang berminat miliki siri Realme, anda juga boleh mendapatkannya melalui 500 kedai fizikal rasmi Realme di seluruh Malaysia bermula hari ini. Berita lanjut, klik SINI.


[Khabar Angin] iPhone SE Terbaru Akan Diperkenalkan Seawal Tahun Hadapan

Apple bukan sahaja sedang menumpukan perhatian pada iPhone 8, tetapi ada khabar angin mengatakan bahawa syarikat berjenama ini akan melancarkan sebuah model terbaru iPhone SE pada suku pertama tahun hadapan. Apple nampaknya tidak melupakan peranti kompak ini malahan ianya akan menggantikan model terdahulu yang hampir dua tahun telah diperkenalkan.

Model yang dirancang ini akan mengekalkan identiti yang asal, selain cip pemproses pada iPhone 7  juga turut dimuatkan. Disamping itu, saiz skrin pada peranti ini juga dikatakan diantara 4 inci hingga 4.2 inci sementara ruangan memori ditawarkan dengan 32GB dan 128GB. Ianya akan dijana menggunakan kuasa bateri 1,700mAh, lebih besar berbanding 1,624mAh pada model yang pertama serta dioperasikan oleh iOS 11 yang terbaru.

iPhone SE generasi kedua ini akan dipasang di India menggunakan perkakasan dari Taiwan. Kilang Wistron  ini merupakan kilang baru Apple yang telah memulakan operasi sejak bulan Mei lalu menerusi pemasangan peranti-peranti kompak termasuklah iPhone SE baharu akan datang.


HUAWEI P30 Pro Rasmi – Sokongan Empat Kamera Utama + Kirin 980 + Bateri 4,200 mAh

Selepas agak lama berita ketirisan mengenai HUAWEI P30 Pro dikongsikan, akhirnya HUAWEI telah pun memperkenalkan model tersebut kepada umum dalam acara pelancaran yang berlangsung di Paris, sebentar tadi.

Untuk spesifikasi, P30 Pro hadir sokongan skrin bersama rekaan takuk kecil mirip titisan air pada paparan bersaiz 6.47 inci OLED menyokong resolusi 2340 x 1080 piksel bersama ketersediaan pengimbas cap jari pada skrin.

HUAWEI menggunakan cip pemproses keluaran sendiri iaitu Kirin 980 yang dibantu memori 8GB dan pilihan storan sehingga 512GB. Ia juga menyertakan bateri berkapasiti 4,200mAh + pengecasan pantas 40W dan pengecasan tanpa wayar (15W). Ia turut menyokong fungsi ‘Wireless Reverse Charging’ untuk mengecas telefon lain yang menyokong fungsi Qi.

Pada kamera, P30 Pro hadir dengan empat kamera utama menggabungkan sensor : 40MP + 20MP + 8MP dan sensor TOF. Kamera swafoto adalah sebesar 32MP bersama ciri-ciri menarik untuk impak yang menakjubkan. Untuk makluman, P30 Pro menyokong penarafan kalis air IP68.

P30 Pro didatangkan dalam warna Black, Pearl White, Breathing Crystal, Aurora &  Amber Sunrise dan ditawarkan pada harga berikut :


Veteran Pemimpin Industri IT, Shigeru Harasawa menyertai syarikat Pemecutan Jualan, Vymo sebagai Presiden di Jepun

Vymo telah berkembang pesat di Jepun dan memacu pecutan jualan beberapa syarikat perkhidmatan kewangan terbesar di rantau ini

TOKYO, 9 Februari 2021 /PRNewswire/ — Vymo, Platform Pemecutan Jualan yang menjadi pilihan lebih 125,000 orang pengguna di lebih 60 institusi kewangan terkemuka di seluruh dunia, hari ini mengumumkan pelantikan veteran pemimpin industri IT, Shigeru Harasawa sebagai Presiden di Jepun. Encik Harasawa menyertai Vymo setelah beliau berkhidmat dengan sebuah syarikat perusahaan AI yang terkemuka iaitu DataRobot sebagai Pengurus Negara dan telah membantu membangunkan perniagaan di Jepun dari mula.

Dalam kerjayanya selama lebih 25 tahun, Encik Harasawa telah memegang jawatan kepemimpinan di syarikat permulaan seperti Netezza, DataStax dan DataRobot serta syarikat IT yang besar seperti IBM, Microsoft dan Oracle. Sebagai Presiden di Jepun, Encik Harasawa akan memimpin perniagaan Vymo di rantau ini, melapor terus kepada Ketua Pegawai Eksekutif, Cik Yamini Bhat dan melabur dalam membina pakatan strategik bagi memastikan kejayaan pelanggan Vymo.

Mengulas tentang berita tersebut, Pengasas Bersama merangkap Ketua Pegawai Eksekutif Vymo, Cik Yamini Bhat berkata: “Jepun ialah kawasan strategik utama buat Vymo. Sepanjang tahun lepas, kami telah mengesahkan penyelesaian kami dalam beberapa institusi kewangan terbesar di negara ini. Kami yakin bahawa kepemimpinan dan pengalaman Harasawa-san akan membantu kami memberi perkhidmatan yang lebih baik kepada pelanggan dan meluaskan kehadiran kami di rantau ini.”

Presiden Vymo di Jepun, Encik Shigeru Harasawa berkata:  “Saya teruja untuk menyertai Vymo. Saya percaya produk ini berada pada kedudukan yang baik bagi memenuhi keperluan syarikat-syarikat Jepun. Walaupun perisian CRM dan jualan cenderung untuk memberi tumpuan semata-mata kepada pengurus jualan tetapi produk Vymo juga sangat relevan kepada wakil jualan. Ini memacu penerimaan yang tinggi dan memberi kesan terhadap hasil jualan. Saya yakin Vymo akan menjadi standard de-facto kepada pasukan jualan di Jepun dalam masa terdekat ini.”

Vymo tersedia dalam versi Profesional, Penyelesaian dan Boleh Disesuaikan. Ia boleh digunakan dalam kes-kes penggunaan secara komprehensif dan tersedia untuk perkhidmatan kewangan seperti berikut: Bankasurans, Jualan Langsung Insurans, Jualan Agensi Insurans, Pengurusan Kekayaan serta Pinjaman dan Kutipan.

Vymo juga disepadukan dengan penyelesaian CRM terkemuka seperti Salesforce dan Microsoft Dynamics serta mempunyai kadar penggunaan melebihi 85%. Vymo telah ditampilkan dalam Laporan Ekonomi JETRO (Japan External Trade Organization) sebagai “unikorn masa depan” dan mengiktiraf keupayaannya untuk membantu jurujual Jepun menangani “normal baharu” secara jarak jauh.

Vymo (www.getvymo.com) ialah Platform Pemecutan Jualan yang dipercayai oleh lebih 125,000 orang jurujual merentasi lebih 60 buah perusahaan global seperti AIA, Allianz, AXA, Sunlife, FE Credit, Generali dan HDFC Bank. Vymo diiktiraf oleh Gartner sebagai Cool Vendor dan dibiayai oleh Emergence Capital dan Sequoia Capital.

Hubungan Media (Jepun) Taro IshikawaVymo Japantaro.ishikawa@getvymo.com

Hubungan Media (Global) Gunjan SahaVymo Inc.gunjan@getvymo.com

Keywords: Banking/Financial Service Computer Software Computer/Electronics Mobile Entertainment Telecommunications Personnel announcements Financial Technology


Samsung Galaxy A50s Kini Rasmi – Dijual Pada Harga Bermula Dari RM1299

Buat pengemar peranti daripada Samsung pasti teruja apabila mereka telah memperkenalkan peranti terbaharunya yang dikenali sebagai Samsung Galaxy A50s yang mana ia dijual pada harga RM1299.

Peranti ini tampak mengagumkan apabila ia dihadirkan dengan skrin 6.4 inci FHD+ Super AMOLED yang memberikan tontonan yang mengagumkan.

Spesifikasi dalaman juga sangat menakjubkan apabila ia disertakan dengan dan dipadankan dengan RAM sebesar 6GB dan storan sebesar 128GB (Micro SD Sehingga 512GB).

Aspek kamera juga tidak mengecewakan apabila ia hadir dengan tri-kamera bagi kamera belakang iaitu 48MP + 8MP + 5MP. Manakala bagi kamera hadapan pula ialah 32MP.

Melengkapi spesifikasi yang menakjubkan ini adalah aspek baterinya apabila ia dihadirkan dengan 4000 mAh (USB-C) dan Pengecasan Pantas 15W. Turut tersedia pengimbas cap jari pada skrin.

Pilihan warna juga menarik iaitu hadir dengan warna Prism Crush Black, Prism Crush White, Prism Crush Green. Peranti ini bakal dijual pada harga RM1299 dan tersedia pada 21 September ini.

Sekiranya berminat, boleh beli di LAZADA l SHOPEE.


Sekitar Roadshow Samsung Galaxy S7 Edge 20160319

Samsung Malaysia Electronics dengan bangganya telah melancarkan peranti flagship terbaru, Samsung Galaxy S7 Edge, sehari selepas majlis pelancaran siri jelajah lokasi mereka diserbu orang ramai yang datang dari dalam dan luar negara bagi melihat dan mencuba smartphone tersebut. Bukan itu sahaja, 2,000 pelanggan pertama di tujuh lokasi siri jelajah tersebut juga bakal membawa pulang Samsung Gear VR bagi setiap pembelian Galaxy S7 Edge.

Nicklas Hystad, seorang jurutera bangunan dari Norway yang kerap mengembara merupakan orang pertama yang berjaya mendapatkan Galaxy S7 Edge di KLCC pada siri jelajah tersebut. Beliau berkata dia memang sudah merancang untuk mendapatkan smartphone tersebut dan kebetulan pelancaran Galaxy S7 Edge di Malaysia jatuh pada hari beliau melancong di sini. Katanya lagi sebagai seseorang yang banyak mengembara, fungsi kalis air dan debu amat penting dan itu merupakan antara sebab utama beliau mendapatkan Galaxy S7 Edge.


Celcom, Syarikat Telekomunikasi Pertama Terima Pensijilan ISO 18295-2:2017

Celcom Axiata Bhd telah diiktiraf sebagai pengendali telekomunikasi pertama di dunia menerima persijilan piawaian ISO 18295-2:2017, yang merupakan standard antarabangsa untuk pusat hubungan.

Persijilan itu telah dijalankan oleh Institut Penyelidikan Standard dan Industri Malaysia (SIRIM) QAS International Sdn Bhd pada 20 September lalu sekaligus menjadikan Celcom antara syarikat terawal menerima persijilan ISO tersebut.

Ketua Pegawai Eksekutif Celcom, Mohamad Idham Nawawi dalam satu kenyataan berkata pengiktirafan itu adalah satu pencapaian kepada syarikat kerana ia mencerminkan dedikasi Celcom dalam memberikan pengalaman terbaik kepada pelanggan, yang turut melangkaui pengiktirafan antarabangsa.

Piawaian antarabangsa ISO standard 18295-2:2017 menjalankan audit dan mengiktiraf amalan terbaik dalam perkhidmatan pelanggan menerusi tiga dimensi iaitu pengurusan pusat hubungan pelanggan, penambahbaikan pengalaman pelanggan dan perkhidmatan pelanggan proaktif.

Sementara itu, Ketua Perkhidmatan dan Pengalaman Pelanggan Celcom, Rene Werner pula berkata piawaian ISO terbaharu itu akan menjadi kayu ukur kepada dedikasi ditunjukkan oleh pasukan perkhidmatan pelanggan Celcom, dalam memacu penambahbaikan pengalaman perkhidmatan yang berterusan kepada pengguna.


Full Speed Flagship Dah Nak Datang! realme X2 Pro Sokong Cip Snapdragon 855 Plus!

Bahang pelancaran realme X2 Pro semakin terasa! Hanya berbaki kurang daripada satu minggu sahaja lagi realme Malaysia bakal memperkenalkan smartphone flagship terbaru tersebut ke pasaran tempatan – dijadualkan berlangsung pada 2 Disember 2019!

Nah! realme nampaknya menambah lagi keterujaan dengan mengacah beberapa spesifikasi utama yang bakal di bawa oleh peranti tersebut – termasuk enjin dalamannya bakal dikuasakan dengan cip pemproses paling berkuasa iaitu Snapdragon 855 Plus! Wah, wah bukan kaleng-kaleng ni!

Ha! Menarik bukan? Nak tahu apa lagi kejutan lain yang bakal dibawa oleh realme untuk kali ini? Sama-sama kita tunggu pelancaran rasmi pada 2 Disember ini dan kekal bersama eRing untuk lebih info terkini!


Tawaran Menarik! Dapatkan vivo Y81 Di Digi Dengan Harga Serendah RM300

Peranti vivo Y81 baru sahaja mengemaskini harga runcit kepada RM749, hari ini pihak vivo menawarkan promosi hebat lagi! Hanya perlu RM299 untuk dapatkan vivo Y81 di mana-mana kedai Digi dengan syarat melanggan pelan Digi Postpaid 58.

Y81 adalah peranti pintar berukuran 6.2 inci dengan paparan FullView pada nisbah skrin-ke-kerangka 88%, menyokong MediaTek Helio P22 di bawah 3GB RAM dan 32GB ROM. Bahagian kamera menekan pada AI Face Beauty selain 13MP kamera utama yang menyokong PDAF, serta 5MP kamera hadapan.

Untuk maklumat lanjut, sila layari Digi atau laman rasmi Vivo Malaysia.